Ralkap Nih An Ibochan Ngaimi Ning Pakhat Cu, An Ral Va Kah Nakin Mipi Harnak Pek Kha A Si – Lai Celeb News\nRalkap/ Junta nih an ibochan ngaimi an strategy/ raltuk ning pakhat cu, an ral va kah nakin Mipi harnak pek kha a si. “Mipi harnak kan pek hna ahcun, Mipi zaiinak, lungdongh le an vansangnak nih Anmah le anmah sual an iphawt lai i, Anmah tein an thazaang a der ko lai” timi, psychology pressure hi an ihmai thlah ngaimi, ral an tei tawnnak, nihin tiang an kan uk khawhnak an strategy cu a si.\nCucaah, Ralkap/ Junta nih an saduhthah/ an strategy hi hlawhtlingter hlah usih. Harnak le fahnak an kan pekmi cungah kanmah le kanmah imawchiat hlah usih. CNF/CDF le NUG tbk zong mawchiat hlah usih. Kan ral hi atu lawng dohmi tal a si lo. Pu Hrang Nawl chan in kan rel ahcun Kum 70 renglo dohmi ral a si.\nTulio 2021 era ahcun, kan tei hrim cang lai tiah hnabeiseinak he, a dih-dongh tiang thazaang chuah in, a herh ning in, harnak zong ing ithim in, “Doh” caan kan phan cang caah a si. Ralkap/ Junta nih harnak le fahnak an kan pek lai timi zong ruah cia a si ko caah, Cucu theih bu in, teinak va ral phak duh ruang ah pah chihmi ralthawh a si cang. Cucaah, Ralkap/ Junta nihcun an itimh ning bantuk, an tuah tawn bantuk in Mipi harnak an kan pek ko lai. Asinain, Ing usih. Tuar usih. Zeicatiah, teinak a biapi deuh. Zasang Cinzah\n← Hakha le Thantlang Khuapi Chung Uico Ralhrang Tuahsernak Cungah Lungfah In CNO Tiang Nih Mah Tibak Hin Cathanh Achuah Cang\nHakha GZ Cawlcanghnak Ningcang Cu A Zoh Aa Dawh Kho Taktak, Uar An Um Lawlaw →


President Trump dirhmun 2 – Hakha Cherry\nAngaingai tiah tutan US pi election hi Democratic pawl nih lih le hrokhrol firkhut apih nak in an tuah cu zapi hmuh le theih asi. Biahal nak asi mi cu ziah President Trump nih atei kun lo ? nan ti cio lai cu.\nTutan President Trump hi mipi nih thimfung adik mi in atling tiah ati kho tu Biaceih bawi Cheif Justice Robert le achangtu Samuel hna nih vun ti ah fawite in Trump nih atei awk asi nain …Mirang te zong kawl bang in adawtu hna le nominate arak tuah tu hna Bush te chung biaal sian lo ah an hna an i chit mi asi.\nKha Thaizing kip lei zeithawng dik aum tthan te lai cu.Khawika poah ah zumhawk thlak mi media aum tilo caah mah le pumpak thlacam nak in biakhiah cio caan kan phan ko hi.Credit-Siang Kung


SAC Ralkap Nih Hriamnam le COVID-19 Pulrai in Mipi Tei Khawhnak Lam A Kawl – THE CHINLAND POST\nBy Salai Bawi Lian Sang — Min Aung Hliang le a ralkap nih hriamnam le COVID-19 pulrai in ramchung mipi teinak lam an kawlnak cu tawite in langhter ka duh. COVID-19 pulrai ruang ah PDF training a kaimi khuachung an lut than tik ah mino hna cawlcangh ning hlatkhawhnak lam a ngei. PDF cheukhat an tlaih, an thah hna. Mipi lei nih ralkap dohduhnak kha COVID-19 pulrai hriamnam hman in khuachung ah zawtnak kharhter le mipi thihnak lam an kawl. Zawtnak ruang ah Mipi leikap lungthin zorter in mino hna le PDF pawl (Khua ah COVID-19 Volunteer) bu ser in PDF mino cawlcang kho lo le thazang thawngter lo ding in umter an duh.\nOxygen Chuahnak An Phih, An Kham\nA tulio mipi a zawmi nih a herh bik mi thli (Oxygen) laknak a phih hramhram. Zaan can chuahnak nawl an khar (Curfew) order ruangah zaan mizaw zual mi hna Sii cawk le Oxygen lak khawh a si lo. Cu ruang ah a thi mi an tam. Mikip nih nunnak caah a herh bikmi thli (oxygen) hmuhnak lam lawng kawl a si tik ah khuazei ah BOMH, Meithal a puak ti le PDF le ralkap dohnak ah ralkap lei minung zeizah an thi ti le khuazei ah Dalan an thah timi thawngpang theih ter lo kha ralkap nih an duh mi a si. Ram chung mipi cungah dawtnak an ngeih lomi ruang ah COVID-19 pulrai cu hriamnam phun khat ah an hman. Mipi thahnak ah an hman.\nJuly 16 tiang Ramkomh Kawlram ah COVID-19 hrik ngeimi 230,000 le a thimi 8000 hlei an si. ASEAN ram ah zawtnak hrik a karh rang bik mi le minung a thi tam mi pathumnak dirhmun ah a phan. Mah tluk mipi an thi cuahmah lio ah Yangon ah oxygen sehzung 16 an khar. North Ohkalah Medical Sianginn 2 le Siizung ah ralkap bawi pawl nih tuahmi lawng ah oxygen lak khawh a si. Cun mah le peng chung um mipi tangka in an cawkmi oxygen seh an phihter hna. Kalaymyo mipi nih ting 1500 kyat in cawkmi nikhat ah Oxygen 40 ml dur 70 a chuah khawhmi Seh zong an phih ruangah thih can za lo in a thi mi an um.\nRalkap timhmi cu oxygen a herh mi nih an mah ralkap nawlngeihnak tang ah um hna sehlaw ralkap lawng nih mipi nunnak a chanhchuah khawh tiah kan mah lei ah mipi i lungthin i mer than hna seh ti an duhnak a si.\nCozah Sii-Inn Kip Ah Ralkap An Um\n2015 kum NLD chan COVID-19 Center (emergency center) pawl zong an hrawh dih. Mipi sin COVID-19 pulrai a tlun lai i zawtnak a karh lai le mipi a thimi an tam tuk lai kha zei an rel lo hlei ah Quarantine Center a sakmi zoh tikah a zawmi chim lo a dammi hmanh um awk tha lo. Cun, Sii-inn ah Ralkap an um ruang ah mipi duh can paoh ah lutchuah khawh a si lo. CDM a lutmi Siibawi (Doctor le Nurse) nih siizung a kai lo caah Sii-zung panh khawh a si ti lo. Sii-inn ah Sii, Mizaw, Doctor le Nurse um ding kha Ralkap nih meithal kuan le zen in Sii inn an hngah. July 19 Yangon ah CDM lut Sibawi nih volunteer in COVID-19 a zaw mi pawl an zoh mi ah an tlaih hna hlei ah Siikhan (Clinic) um sii vialte an chuh dih. Cun, a cheukhat peng ah PDF mino an tamnak le raldohnak a tamnak peng ah cun Siidawr vialte an kharter dih hna. Lamzawhnak le CDM a lutmi tam deuh nih ralkap umnak Sii-inn cu panh ngam a si lo caah mah le inn tein celh lo bu tein thlop cio a si. Cheukhat an nunnak a liam.\nCOVID-19 Hrik Hmunkip Ah Karhter An Timh\nPohmah (505-A) le Ralkap dohtu hna thongtlaknak hmun kip ah COVID-19 hrik a karh ngai. COVID-19 Test an tuahter hna lo. Thongtlami an hrem/thah tik ah a thimi paoh COVID-19 hrik in an thi tiah thawngzamh an duh. COVID-19 pulrai hi Ralkap nih hriamnam tha pakhat ah an hman lio can a si. Mipi hruaitu tampi a tlaih hna.\nKalaymyo peng ah June thla chung a thimi minung 500 hlei le atu July thla ni 1-16 tiang ah minung 406 an thi cang. Kawlram chung pumpi nih a voithumnak COVID-19 thlihrang in mi zeizatdah thihnak tuar a si rih lai. Ramchung mipi cu COVID-19 rai le ralkap pulrai ven in um a si tikah vawlei chung ram vialte lak ah ram tha lo bik ah kan um lio can a si ko. Hitler hmanh nih a ram mi German pawl a thah hna lo.\nMipi Thahnak Ah Hriamnam Cawknak An Ngei COVID-19 Rai Dohnak Caah Tangka An Ngei Lo\nNLD cozah chan lio COVID-19 pulrai Sii cawknak caah Dollar million tampi le Kawlram chung tangka pechan mi vialte a tu a tlau dih. NLD nih February thla 2021 in pulrai sii chunh ding a timi zong Ralkap ruang ah nihin tiang sii chunh a si ti lo. Ramdang nih COVID-19 Sii tampi an rak pek na tein khuazei a phan ti theih a si ti lo. Ralkap nih COVID-19 rai dohnak caaah Ralkap bawi chungkhar hna cu Sagaing tlang ah humhimnak (security) he an um ter hna. COVID-19 pulrai in mipi dohnak a hmante lai ti cu elawk um lo in theih a si. Kawlram chung mipi nih kan herhbik mi Ralkap Dohthlennak kha COVID-19 rai dohnak lei ah an mer mi hi ralkap nih teinak hriamnam an kan hman hnawh. Kawl ralkap nih an pathian bantuk an i bochan mi Tuluk (China) nih COVID-19 rai tuah serning in an ram mipi cung dawtnak le zangfahnak ngei lo in an ram minung 4000 hlei COVID-19 test nak in a rak thah hna. Vawlei cung minung million tampi an thi cang.\nMin Aung Hliang le a ralkap hna nawlngeihnak duh tuk ruang ah Kawlram ningpi in mipi sin ah COVID-19 pulrai hriamnam a hman ti cu el awk um a um lo. Ramchung PDF an hun daih ahcun ramkip (International) chimrelnak (pressure)a zor deuh lai tiah an ruat natein tu lio COVID-19 rai hi kham khawh ti lo dirhmun a phan caah UN zong nih Kawlram mipi chanhchuah theih lo dirhmun a um ti kha a theih cang. Ralkap nih Oxygen phit khenhmi le COVID-19 rai thlopnak ah buai lo in mipi thihpheih le thinphanter in raldohnak lei ah a buai mi hi mipi vialte cihmihnak(Genocide) a si cang ti kha UN nih a ruat cang i Kawl ralkap nawlngaihnak cu adonhnak lam a pamh thluahmah ko cang.\nKawlram cu Ne Win, Saw Maung, Than Shwe, Khin Ngunt, Thein Sein le Min Aung Hliang Ralkap cu a hrintu/cawntu nu le pa a thatmi le ulenau zong a thatmi an si. Cu caah atutan mipi nih kan dohmi ral hi kan tei hrimhrim a herh. Atutan kan tei hna ah cun kan techin farpar in kan Chin Miphun kan luat lai. Kanmah tein nuhrin covo kan tingco lai, kan holh le ca in sianginn kainak lam le Democracy Federal in zalong mi uknak lam a on cang lai. Kawl sal in kan luatnak zong a si lai. Kan biak Pathian zong zalong tein kan piak kho lai.\nMin Aung Hliang a uknak a hmun zungzalnak ding lam pakhat lawng an ruat. PDF training a dih mi mino hna cheukhat pulrai in an zaw an thi lai. Asilole, an nu le pa, u le nau an thi an zaw lai i anmah pawl thlokbulnak ah mino an i manh lai lo. Khuachung ah duhlonak lamzawh le raldohnak a um ti lai lo. Mino thinlung a zor lai. Mipi nih an kan tih lai i kanmah nih kan uk peng khawh hna lai tihi MAH le a ralkap bawi pawl an i timh mi a si.\nNLD chan lio ah Cozah le Mipi komh in COVID-19 pulrai rak doh a si. Ralkap chan ah Ralkap nih COVID-19 komh in mipi an kan doh.An kan thah. Mipi lei kap in COVID-19 ral runvennak ah ralring tein um hna u sih law pulrai teinak le Ralkap teinak cu Bawipa nih an kan pek hrimhrim ko lai.#\nPrevious Ralkap Tlaihhrem Uknak Kan Duh Lo Timi Hi?\nNext Responsibility to Protect (R2P) Zeidah A Si?


Deuteronomi 1 (Deuteronomy 1)\n31 3233 34 35 36 37 38 39 40\nDeuteronomi cauk chungah hin Moses nih Israel mi Moab ram chung i bia a chimhmi hna kha an ṭial. Ramcar chungah kum saupi an vaih hnuah Moab ram ah cun an i din i cuka hmun cun Kanaan ram chung i va luh kha an i tim.\nHi cauk chungah hin a biapi bikbik cu hi hna hi an si:\n1. Moses nih, hlanlio kum sawm li chung i thil a rak ummi kong kha a chimh ṭhan hna. Ramcar chung an vaih lio i Pathian nih a rak hruai hna kong kha philh hlah u law Pathian cu a nawl zul zungzal u law a cungah zumhawktlak in um u, tiah a ti hna.\n2. Moses nih Nawlbia Pahra kha a chimh ṭhan hna i Nawlbia Pakhatnak biapi a sining kha fak khun in a chimh hna. Cucu Israel mi nih Pathian ṭanh in an um awk a si kha a si. Cun Israel mi nih Kanaan ram chung i an luh tikah an zulh awk phunglam vialte kha a chimh fawn hna.\n3. Moses nih Israel mi cu, Pathian nih anmah he biakamnak a sernak kong kha a chimh hna i annih nih an biakamnak le thil an tuah awk a simi ah a thar in an ṭan ṭhan awk a si kha a forh hna.\n4. Pathian mi a hruaitu hna caah khan Joshua kha hun thiah a si. Pathian zumhawktlak a sinak kha hla in an sak dih hnu le Israel mi kha thluachuah a pek dih hnu hna in Moses cu Jordan nichuahlei i a ummi Moab ram ah khan a thi.\nHi cauk chungah biapi bik tlangpi a simi cu Pathian nih a dawtmi a mi cu a khamh hna i thluachuah a pek hna, cucu a mi nih cun an philh lo awk a si i nunnak le donglo thluachuahnak an hmuh nakhnga an Pathian cu an dawt awk le a nawl an ngaih awk a si, ti hi a si.\nHi cauk chung i tawh a simi biatlang cu 6.4-6 i a ummi hi a si i cucu Jesuh nih nawlbia ngan bik a si a timi kha a si: “ Bawipa na Pathian cu na lungthin dihlak, na ruahnak dihlak le na thazang dihlak in na dawt lai.”\nMoses biachim pakhatnak 1.1—4.49\nMoses biachim pahnihnak 5.1—26.9\na. Nawlbia pahra 5.1—10.22\nb. Phungbia, phunglam, ralrin peknak 11.1—26.19\nKanaan ram luhning cawnpiaknak 27.1—28.68\nBiakamnak an tharchuah ṭhan 29.1—30.20\nMoses rovuih bia 31.1—33.29\nMoses thihnak 34.1-12\nHoreb I A Biakamnak Kha Moses Nih A Chimh Ṭhan Hna\n1Paran le Tofel, Laban, Hazeroth le Dizahab karlak, Suf zawn Arabah chung, Jordan tiva ral ramlak ah khan, Moses nih Israel mi vialte hna sinah mah bia hi a chimmi cu an si. 2Horeb in Kadesh-barnea cu Seir Tlang lei in ni hleikhat lam kal a si. 3Kum sawm linak kum, thla hleikhat thla ni khatnak ni ah cun, Bawipa nih anmah chimh awkah nawlbia a pekmi vialte cu Moses nih Israel mi cu a chimh hna; 4Amor mi Siangpahrang Sihon, Heshbon ah a ummi, le Bashan Siangpahrang Og, Ashtaroth le Edrei ah a ummi, a tei hna hnuah khan a si. *1:4: Nam 2:21-35 5Jordan tiva ral, Moab ram chungah khan, Moses nih hi phungbia hi a sullam chimh a thawk hna i, 6“ Bawipa kan Pathian nih Horeb ah a kan chawnh i, ‘Hi tlang ah hin sau nawn nan um ko cang; 7i mer u law, i thawh u law, Amor mi hna umnak tlangram le an pawngkam ram hna Arabah ah siseh, tlangram ah le ramniam ah siseh, Negeb le rilikam ram ah siseh, Kanaan mi hna ram ah siseh, Lebanon ah siseh, tiva ngan Zufrates tiva tiang va kal u. 8Zohhmanh, ram cu nan hmaiah ka chiah cang; nan pupa Abraham, Isak, le Jakob sinah Bawipa nih anmah le an hnu i an tefa hna sinah pek awkin chiat a sermi ram ah cun va lut u law, va co u,’ tiah a ti.\nBiaceihtu Rian An Pek Hna\n9“Khi caan ah keimah nih nannih cu, ‘Keimah lawng nih cun kan ti kho ti hna lo; 10 Bawipa nan Pathian nih an karhter cang hna i zohhmanh, nihin cu nan tam ning ah van arfi zat khi nan si cang. 11 Bawipa, nan pupa hna Pathian nih cun, atu nakin a let thong khat in in karhter hna seh law, thluachuah in pe hna seh, bia an kam hna bang khan! 12Zeitindah keimah lawng nih nan hnahnawhnak le nan thilrit le nan phunzainak cu ka phorh khawh lai? 13Mifim le hngalh thiamnak a ngeimi le ningcang hngalmi kha nan phun ning cio in thim hna u law, nan lu ah ka ser hna lai,’ tiah ka rak in ti hna. 14Cun nannih nih, “Na chimmi cu kan caah a ṭha ko,” tiah nan ka leh. 15Cucaah nan phun cio i lu hna cu, mifim le ningcang hngalmi hna cu, ka lak hna i nannih cungah lu ah ka chiah hna, a thongthong haotu hna le, a zaza haotu hna le sawm nga pawl haotu hna le pahra pawl haotu hna le nan phun hna chung i biaceihtu hna cu an si. 16Cun khi caan ah nan biaceihtu hna cu, ‘Nan unau hna an karlak i bia cu ngaihpiak hna u law, mipa le a unau karah siseh, ramdangmi amah he a ummi he karlak ah siseh, ding tein bia nan ceih lai. 17Biaceih tikah duhdanh nan ngei lai lo; mi hme siseh, mi ngan siseh, aa tluk in nan ngaihpiak hna lai; minung hmai kha nan ṭih lai lo, zeitintiah biakhiahnak cu Pathian ta a si; cun nan ca i a har tukmi bia cu ka sinah nan ratpi lai keimah nih ka ngaih lai,’ tiah nawl ka pek hna. 18Cun khi caan ah nan tuah awk hnga thil vialte kongah nawl kan pek hna,” a ti.\nKadesh-Barnea In Ram Ngiatu An Thlah Hna\n19“ Bawipa kan Pathian nih nawl a kan pek bang khan Horeb in kan tho i, Amor mi hna tlangram i hung kalnak lam i nan hmuhmi a kau le ṭih a nungmi ramlak kha kan tan i, Kadesh-Barnea kha kan phan. 20Cun nannih cu, ‘Amor mi hna tlangram, Bawipa kan Pathian nih a kan pekmi cu nan phan cang. 21Zohhmanh, Bawipa nan Pathian nih ram cu nan hmaiah a chiah cang; hung kal u law, hung co u, Bawipa nan pupa hna Pathian nih an chimh hna bang khan; ṭih hlah u, nan lung zong dong hlah u,’ tiah kan ti hna. 22Cun nan dihlak in ka pawngah nan ra i, ‘Kan hmaiah mi thlah hna u si law, ram cu hung kan zohpiak hna seh law, kannih kan kalnak hnga lam le kan phak hnga dingmi khua hna kong cu kan chim ṭhan hna seh,’ tiah nan ti. 23Mah cucu a ṭha tiah ka ruah i nannih lakin mi hleihnih, phun khat in pakhat cio, ka lak hna i 24annih nih an i thawh i tlangram ah cun an hung kal i Eshkol Nelrawn cu an phan i an ngiat thlai. 25Cu ram theitlai cu tlawmpal in an kut in an lak i kannih sinah an runpi i bia an kan phorh ṭhan i, ‘Ram ṭha a si, Bawipa kan Pathian nih a kan pekmi ram cu,’ tiah an ti.\n26“Sihmanhsehlaw hung kal cu nan duh lo i Bawipa nan Pathian nawlbia kha nan ngai lo. *1:26: Deu 9:23; Heb 3:16 27Nan thlam chungah nan phunzai i, ‘ Bawipa nih a kan huat caah kannih kha hrawh awkah, Amor mi hna kut chungah pek awkah Izipt ram in a kan chuahpi. 28Khuazeika ah cun dah kan hung kal lai? Kan unau hna nih, “Cu mi hna cu kanmah nakin an ngan deuh i an sang deuh; khua hna cu an ngan i an kulhnak hau hna cu van an tawng; cuhleiah Anak tefa hna zong kha khika ah cun kan hmuh fawn hna,” tiin kan lung kha an kan zorter,’ tiah nan ti. 29Cun kei nih kan thawh hna i, ‘Therphang in um hlah u, annih kha ṭih hna hlah u. 30-31Izipt ram i nan mithmuh ah an tuahpiak hna bantuk le mipa nih a fa a puak bantuk i Bawipa nan Pathian nih ramlak i nan kalnak lam vialte ah, hi hmun nan phak hlantiang, an puak hna nan hmuh bantuk khan nan hmai i a kalmi Bawipa nan Pathian hrimhrim nih an dohpiak hna lai,’ tiah ka ti. *1:31: Lam 13:18 32-33Sihmanhsehlaw nan thlam tung bunhnak hmun kawlpiak awkah, nan hmaiah lam ah nan kalnak hmuhsak awkah, zan ah mei in, chun ah minmei in, a kalmi Bawipa nan Pathian cu hi thil a tuah nain, nan zum lo. *1:32: Heb 3:19\n34“Cun Bawipa nih nan bia cu a theih i a thin a hung i, *1:34-35: Heb 3:18 35‘Hi chan ṭhalo chung mi hna lak hin, nan pupa hna sinah pek awkin chiat ka sermi ram ṭha cu pakhat hmanh nih an hmu lai lo. 36Sihmanhsehlaw Jefunneh fapa Kaleb nih cun a hmuh lai i lungtling tein Bawipa kha a rak zulh caah, amah le a tefa hna sinah a lamhmi ram cu ka pek lai,’ tiah chiat a ser. 37Nanmah ruangah Bawipa cu keimah cung zongah a thin a hung i, ‘Nangmah zong khika ah na lut ve lai lo; 38nangmah an bultawltu Nun fapa Joshua cu a lut lai; amah kha thazang pe tuah, zeitintiah amah nih Israel cu, cu ram cu a coter lai. 39Cuhleiah nan ngakchia, hranchaw ah an cang lai nan timi hna le, atu ah chia le ṭha a hngal lomi nan fale hna cu, khika ah an lut lai i annih cu ka pek hna lai i annih nih an co lai. 40Sihmanhsehlaw nannih tu cu, i mer u law, Rili Sen lei hoih in ramlak ah khan kal tuah u,’ tiah a ti.\n41“Cun nannih nih nan ka leh i, ‘ Bawipa cungah kan sual cang; Bawipa kan Pathian nih nawl a kan pek bantuk khan kan hung kal lai i kan doh lai,’ tiah nan ti. Cun nan dihlak in nan ral hriamnam cio in nan i thuam i tlangram i hung luh awk cu a fawi ah nan ruah. 42Cun Bawipa nih a ka chawnh i, ‘Annih cu va chim hna, hung kal hlah u, do hlah u, zeitintiah nan lakah ka um lo caah nan ral nih an in tei sual hna lai,’ tiah a ti. 43Cucaah kan chimh hna i sihmanhsehlaw nan ngai duh lo; Bawipa nawlbia kha nan doh i tlangram ah cun nan hung kal. 44Cun khi tlangram i a ummi Amor mi hna nih cun an in chuahhnawh hna i khuai nih mi an dawi bantukin an in dawi hna i Seir in Hormah tiang an in den chih len hna. 45Cun nan ra kir ṭhan i Bawipa hmaiah nan ṭap, sihmanhsehlaw Bawipa nih nan aw kha a ngai lo i a hna zong an chit hna lo. 46Cucaah Kadesh ah ni tampi nan um, nan cam chung cu caan saupi a si.


Tuchun Khrihfa Lainu Kan Thil Hruk Aih Hi A Hman Maw? – Chin World News\nTuchun Khrihfa Lainu Kan Thil Hruk Aih Hi A Hman Maw?\nPosted By: thawng February 15, 2019\nHruk-Aih le Lainu\nPhakanh lungcawhnak a rak pawtka ah Lainu cheukhat cu an rak pok ve, ti si. A taw aa zuar zong cu an rak um ko rua. Laipa lungfim deuh nih an thlauh hna. “Kanmah le kan thilri te zeidah nan iceih?” an rak ti lehlam hna i Laipa an holh ngam ti lo.\nKum 10 hrawng a van rauh ah, Hakha zong ah Lai taw zuar cu an hung um ve, ti si. Cu pawl cu, pastor te nih an va cawnpiak sual hna rua. “Kanmah le kan thilri kong ah zeidah nanmah pastor hna nihcun nan iceih, nanmah le nan rian te kha va ṭuan ve ko uh,” an rak ti hna. Pastor zong nih thlauh ngam an si ti lo.\nA si. Anmah le an nawl te bak si ko. An taw an izuar zong ah, an vei an ilangh zongah, an lei an ichak zongah, zeidah naa ceih? Anmah nawlte khi a si.\nPhei zim tak tiang rumro i ihruk-aih. Hnuk baa lang tiang rumro i ihruk-aih. Cu zong cu anmah nawlte ṭhiamṭhiam a si.\nMiphun pi a si cangmi hna, an miphun milu a tam cangmi hna caah cun, tawzuar phu an um zongah, tawlang, hnuklang phu an va um zongah an caah zeipi si lo. An miphun chungah a phunphun an tlinnak tu si deuh lehlam.\nPhun tlau aa tiim cuahmahmi, milu pelparik, miphun sinak le caholh tiang miphunpi nih zei tikah dah an kan dolh dih te lai tiah a phang cuahmahmi, amah bing tein dir khawh ve dingah aa sualsam leen rihmi miphun hna ca belte cun nu hna hruk-aih le ziaza nundan zong a rak biapi hringhran.\nNu pawl hi miphun kilvengtu an si ve, an ti. Acheu nih an biapi tuk tiah an cawisan hna.\nBiakinn chungah a herhlo tuk tiang i hnuk lang kho dingin ihruk-aih, pheizim langhter hranhram tehna khi zoh dawh cu si ruam lo. Mizoram le Korea ram tehna ahcun, pa nih biakinn ah Jean tawhrolh ihruk, nu nih hot-saih tuk ihruk tehna hmanh an duh lo.\nLai democracy uar tuktu cheukhat nih hot thluahmah hna seh, zoh an dawh nan ti lai. Mah lio ahkhan nan pawngkam Kawlpa lullel pawl nih tleu pelpul in kutchu an rak in tuh hna lai.\n“Bisakut lawh in lawh ding miphun an in ti hna lai.”\nLainu na si ahcun, ihruk-aih zongah a zia a um nan itheih a hau.\nNote : Hmanthlak hi cu tah chunnak i lak mi a si, a mah nu hi a si tinak a si lo. Laknak Ramleng Chin.\nBy Salai Lai Kokek.


Khah Kan Lai Holh Tein Corona Virus Timi Zawtnak Kongah Dr. Pari Nih A Chimnak Video Hi Rak Ngai Ve – Chin World News Evening\nFebruary 9, 2020 February 9, 2020 Salai Van Theihtlei\nKhah Corona Virus timi zawtnak kongah Dr. Pari nih kanmah laiholh tein le fiang taktak in ralrinnak kong a chim mi hi rak ngai ve hmanh. Zeitluk in dah ttih nun le zeitiang dah kan i ven in kan i ralrin a herh timi hi video na zoh cun na fiang lai. Kanmah laiholh te asi ko caah video ngaih dingin kan rak chiah. A tanglei bik ah video um lai.\nRelchih. Roling Bia 2 le Bialopi 2 1. Hrang Nawl a hnatla lo tiah ṭial chih uh 2. Chin Vuanci min le nawl in ka tuah mi asi hi hngalh uh. Kapu Bawi Cin Pa CND cu Kawl party lutmi chin Uktuzik pa ho in MP hna nih an hrawk. December Ni 4 Pangpar Ni in an thlen. Chinram cu Thingkep par le pangpar phuntling in akhat mi ramdawh asi ruang ah an ti. Biatak tein an hlat tikah Chin Uktuzik pa chuahni cam tuak tu ah arak si. Democracy asi bantukin Kawl Party um chin MP hna nih Chin Party MP cu vote in an tei hna. Kapu Bawi Cin pa nih Hrang Nawl a hna tla lo tiah ṭial chih uh a ti hna.\nAmah Bawi Cin Pa le Capt Mang Tung Nung te Chin Party Upa hna ho in CND cu an rak dirh ṭhan. Nihin Thantlang ah kan tuah ding mi CND tiang in. CNF nih hrinmi CND ah CNF an sawm lo ee. Chin Cozah NLD nih. Monu chungkhar tello puai tuah cu tu lawng ka theih bal. Nutak fa puai siloin Nuchun fa-Innlak fa-Ar nak thah lo fa puai sunsak em em in tuah ding mi cu tu lawng ka theih bal. Kan chan chung ah tu lawng hi asi ve lai.\nKapu Chia Ṭial pa: Aho nawl in dah Halkha ah khualipi na ṭhial tiah Kawl uktuzik nih a hal tik ah. Ziah na molh maw zei? Na zei Khuachia dah a chuak? Chin Vuanci ka si hi na hngalh lo maw? Chin Vuanzi nih Halkha khualipi a ṭhial tiah Kawl Uktuzik le a Vuanci a bawitlang le a lalang hna kha, Chin Ramdaw tu le Phuntung tu kan pa nih rolung abunh hna. Zei nan ti maw cu? Mindat CBC-CNF le Chin Party hna telin tuahding mi Chin Lungrual nak Seminar ah Chin Vuanzichu cu nawl ka ngeih lo a ti nan ti ko lo mei?\nFian ter nak: Ni Vung nih Socialist chan ah Chin Pine Ni tiah an rak thlen. Chin Pine cu Kawlram taa asi ti hmelchun nak caah CNF nih cozah nawlpek nakin CND tiah an thlenṭhan. Pu Hrang Nawl te nih voi khat an rak nung ter. CNF nih voi 2 nak an nun ter. Cu caah Chanthar holh in cun CNF fapa tiah CND cu ti khawh asi. Hngalhmi tlawm cu ralchiatnak a si. Richard Zatu. Credit: Saya Rung Kaw VIDEO timi hi Click


admin, Author at Mizo Journal\nMyanmar August 11, 2020\nSungh/Awn A Than Ni Ah Ti Tlaknak In A Nunnak A Liammi Tanghra Phi Siangngamchia Pakhat Taanghra A Awng Ve\nMyanmar ram Myawaddy khua in meng 21 hrawng aa hlatnak Myawaddy-Kawkareik Asia lampi kam ummi Tawnaw tisor lak ah tanghra a phi cia mi siangngakchia pa pakhat cu a tla sual i a tlau beh….\nAsia August 11, 2020\nMalaysia Ram Kawlram Mi Nu Lawng Te An Umnak Inn Pakhat Ah Kawlram Mi Nu Pakhat Nih Kala Pa Pakhat Aa Ttin Pi\nMalaysia ram khuasa Myanmar rammi rian lei agent pakhat nih kala pa pakhat ruangah buainak a tongmi Myanmar nu pawl konglam cu facebook live in fianhnak a rak tuah. Hi agent pa hi Ko Min…\nMalaysia Ram Bukit Bintang Lamkam Singboard Tungah Ah Mi Pakhat Hri In Aa Awk\nThil zuar rian a ttuanmi tarnu thah a tonnak kongkau ah lunghrinh bikmi pa pakhat cu Malaysia ram Bukit Bintang pawng Lencongan Timur lamkam fakthanh tuahnak billboard thir cung hri thlai in aa awk that…\nKawlram Pumpi Ah Tanghra Camipuai Mark Sang Bikin A Awng Mi Nute Nih Aa Tinhmi Cu Mi Tampi Nih An Tuah Ngamlo Mi Le An I Tinh Huam Baklo Mi Asi\nKahdohnak a cannak khua damlo ngakchia pawl le khual lam hlat a ummi damlo ngakchia pawl bawmchantu hna dingah ngakchia sibawi si ka duh tiah 2019 i Myanmar ram pumpi tanghra awnnak in mark sang…\nA Rian Ttuan Man A Va Hlamnak Ah Malaysia Khuasa Myanmar Pa Motorcycle Nih Thi Lakin A Rak Pah\nMalaysia ram Shah Alam khua section 25 ah hlawhfa in khua a sa mi Myanmar pa cu covid-19 lio lockdown hnu rian ngeihlo ruangah eidin lei harsatnak fak a tong. Amah hi tuan a rak…\nAsia August 10, 2020\nKa Cawm Kho Lailo Tiah A Chuahnak Nikhat Te Lawng Asi Rihmi A Fate Bur Lakah Hlei Cung In A Hlonh\nA fa chuakka te a hlonhtu China rammi hringtu nu pakhat cu palik nih an tlaih. Hi nu nihhin hringtu a nu inn a kal lei ah a fate cu hleicung in burbuk lei ah…\nMalaysia Ram Rawldawr Pakhat Rian a Ttuannak In Myanmar Nu Pakhat A Tlau\nMalaysia ram rawldawr pakhat rian a ttuannak in Myanmar ram Rakhine miphun nu pakhat cu khoika a kalum theihlo in a tlau beh tiah theih asi. Amah hi Rakhine ramkulh Ponnagyun pengkulh Yootayauk peng mi…\nMalaysia Ah Chin Mi Pakhat A Nunnak A Liam\nMalaysia ah hlawhfa in khua a sa mi Chin pa pakhat nih pumpak damlo nak in mual a kan liam tak tthan. Hi Chin pa Myanmar ram a umnak hi Rakhine ramkulh Taung Kok peng…\nKum 2 Minung A Fate Kal Takin Nutung No Pakhat Hri Aa Awk That\nBago khua Shan lam no (3) sang ummi ngakchia kum 2 minung hringtu nu pakhat cu hri awk in nizaan August 8 zaantlai ahkhan mah le mah a nunnak aa la tiah theih asi. Hi…\nMyanmar August 9, 2020\nPha kant Vawlei Cimh Hnawhnak In A Nunnak A Rak Liammi Pate Taanghra A Awng Ve\nNgaih a chia tuk hringhran. Zapi theih cio bang nihin August ni 9 cu Myanmar ram pumpi taanghra result chuahni asi. Mi cheukhat caah lawmhnak mitthli a luan ni le mi cheukhat caah ngeihchiatnak mitthli…


AA Nih Chinmi Phaisa Telh In Ting 70 An Chuh Hna, Meithal In An Tlerh Hna – Myanmar Chins\nFebruary 6, 2020 Hakha Laimi MYANMAR 0\nAA Nih Chinmi Phaisa Telh In Ting 70 An Chuh Hna\nAA thiltuah ruangah Rakhaing le Chin cu Uico le meheh bantukin i ral caan kan phan te ko lai, AA nih Chinmi akan tuahto ning hi a fah zia a sang chin lengmang cang. A tu zong Chinmi Phaisa telh in ting 70 bak AA nih Meithal he an tlerh hna i an chuh hna.\nPaletwa ah Sianginn cachim pawl caah lahkha pek ding le Palik pawl caah Lahkhah ,a dihlak ting 70 cu AA ralkap nih an chuh dih hna tiah theih a si. Hi phaisa hi AA nih an theih cia mi a lo ngai tiah ruah a si. Kan ngeilo tiah kan ti nain lihhlah uh tiin meithal in ankan tlerh tiah phaisa chuh lio a tel ve mi pakhat nih a chim.\nA poi tuk mi cu, Sianginn cachim pawl lahkhah a ei mi pawl cu hi lahkhah te hi an nunnak a si ve caah vansang in an um ko tiah theih a si. Lam dang in phaisa hmuhnak kan ngei velo i hi lahkhah te hi kan pawcamnak a si caah a tucu midang docawi in ta vah a hau ko lai, Cunglei upa nihcun a tha bik in kan khan ko lai tiah an ti tiin an cbim.\nChin ram cozah biachimtu Vuanci U Soe Htet nihcun mah lam ahhin security chah deuh in chiah a hau. Cozah nih cun mah kong hi Rampumpi Cozah sinah chimh piak ti dah lo cu zeihmanh kan tuah piak khawhmi hna a um lo tiah a chim i AA hi an tih cio ko rua.\nAA nih an chuh mi phaisa pawl hi Palek lahkhah ah ting 40, Sianginn saya/ma lahkhah ah ting 25 le Sayaci lahkhah ah ting 5 tiah a dihlak ting 70 an chuh. Palatwa Siangin saya/mah pawl cu Palatwa um Chinmi deuh an asi.


A Poi Ko. Mah Hi Maw Chin Party (CNLD) Nan Lungput Tiin An Khuapi Bakin An Chuah Tak – Chin World News Evening\nA Poi Ko. Mah Hi Maw Chin Party (CNLD) Nan Lungput Tiin An Khuapi Bakin An Chuah Tak\nSeptember 16, 2020 Salai Van Chin News\nLaimi or Chinmi kan cawlcang kan luantuk cang, Hibantuk miphun kan si ballo. Vawlei cung ramthawng kan timi US nawl maw kan i cawn hna. US nawl a cawng dingmi ahcun a zeizong tein kan i tlak hrimhrim rih lo. Tampi chim ding a um, a sinain tutan ah kan tonmi kong hi cu kan luan taktak timi hi fiang tein theih le hngalh khawh asi.\nZeibantuk party chungtel kan si zongah siseh zeibantuk party kan ttanh zongah hi tluk tiangtiang cun Laimi or Chinmi hi kan um ding asi lo. Zei caah tiah cun Laimi kan Biaknak he pehtlaiin hi bantuk lungput a ngeimi kan si ballo. Party ttanh ruang te hna i, zei sualnak angei lomi cungah kut thlak hna kan hmanmi hi cu a poi taktak khi a si.\nMinung hi pumpak cio in chimnak nawl kan ngeih pin ah mah le dirkamh hoih in a ummi kan si, cu thil kongah cun nang na palh kei ka palh timi i el ngam ding kan si lo. Ka dirkamh mi hi atthatuk tiah kan ruah cuahmah lio ah midang mit hmuh ahcun a rak hman lomi thil asi i, midang an palh kan timi zong kha an mah caah cun atthatuk mi thil arak si timi hi kan i fiang ahau.\nTutan ah a poituk mi thil cu kan ram chung ah a vung cang ruangmang cang ai. Hi konghi an chimning ahcun a hman ngaingai ti a si. Sihmanhsehlaw hitluk dirhmun tiang kan phak hi cu ngeihchia ngaingai khi a si ko. Tutan ah a cang tiah Laimi chungah a hung laar ngaingai mi thil hi vun zoh cio ulaw zeitindah nan lungput asi cio hnga mu. Hi konghe pehtlaiin Social media ah hitihin an thlah.\nKan Chinram chung Tidim khuate ah,Tlangval zuri pathum hna nih,tarpa te a mah tein Lam a kal komi cu NLD na si an ti i,a Lu ah lungtum in an cumh i an zaamtaak tiah a hmutu hngakchia hna nih an chim.Cuca ahcun Khuami vialte hna nih,hihi maw Chin miphun CNLD țanh cu asi an ti i,an lung a dongh caah CNLD cu an chuahtaak dih.U le Nau hna Chin miphun țanh ruang i,hi ti lawmmam thil tuah hi a dik nan ti cio ve hnga maw? tiah Kawitling Hnialum nih attial.\nRelchih aduhmi caah thawngpang dang: Mipi an lau ngai hna. California meikang konghe pehtlaiin Donald Trump biachim cu an laucio ko. California a tlawnnak ah Trump nih atimi hna cu khuasik a chuak colh ko lai tiah a chim. Aliamcia August thla in khan California le Oregon cun Washinton state hna ah meikaang a chuak i, atuhi 2 million hectares a kang cang ti asi.\nCun hi meikangh ruangah minung 36 zong an nunnak aliam cang.US president Donald Trump nih cun Climate change hi a lunghrinh. Ram akanghnak aruang cu ram zohkhanhtu daithlan ruangah a si tiah a chim. Cun US West Coast a tlawn nak zongah Donald Trump nih California official hna sin ah meikang a chuahnak aruang bik cu Forest management that lo ruangah asi tiah a chim tthan.\nHi konghe pehtlaiin official pakhat nih atimi cu khuacaan thlen ruang konghe pehtlaiin thiamsang hna chimmi hi zum hram law hnawl lo dingin nawlnak atuah nain Trump nih aleh mi cu Khuasik ara colh lai, rak zoh peng ko uh, Science nih a theih taktak hi ka thei lo tiah US President Donald Trump Science lei thiamnak a zumh lonak he a chim.\nHi konghe pehtlaiin Donald Trump cu reporter hna nih biahalnak an tuah. California ramkaang hi Climate change ruangah a si maw tiah an hal i, Trump nih aleh mi hna cu asi lo Mangement he aa pehtlaimi thil deuh asi in ka theih lehnak atuah tthan hna. Cun Australia le Amazon rainforest kanghnak zong hi Climate change ruangah asi an tinain ramdang hna nih cun ram meikaang an tuar ve lo tiah a chim chih.Khuacaan thlen, Climate change ruangah nan ti a si ahcun India ram nih an kalpi mi phung an thlen a hau lai i, Tuluk zong nih an thlen ahau lai.\nCulawng hlah Russia zong nih an thlen ahau rih lai tiah Trump nih a chim chih. Hi konghe pehtlaiin nizan cawnnikhat ni ahkhan California Governor Gavin Newsom nih Trump te he meeting an tuahnak atanglei bangin a chim.Forest Mangement kan kalpi ning hi attha deuh lo. Asinain California ram zatceo nak tam hi state nawlngeihnak siloin federal tangka a ummi asi tiah a chim. Hi ramkang nih hin Climate change kongkau ah i elnak cu adihter ko. A lum i, a lum chin lengmang, a rocar i, a rocar chin lengmang, Science nih a chimmi cu ataktak in a rak lang cang i Climate change timi hi a taktak bak asi i, a fak deuh chin tiah a chim.\nMeikaang kan dohning hi atlamtling taktak, West Coast ah Climate Change aa thok hmasatu asi, Kan zapi caah i thanghnak dingmi asi i, Climate change tlawmter dingin kan si khawhnak vialte kan hman a hau tiah Oregon Governor Kate Brown nih a chim. Trump nih Climate Change kongah a ruahning hi cu a ttha lo ngaingai tiah Washington Governor Jay Inslee nih a ti ve.\nAliamcia zarh nirukni zongah President Trump nih meikangh atuarmi West Coast cungah alungthatlonak arak chim. Asinain hi meikang cu Forest management he aa pehtlaimi asi tiah a rak chim tthan. Hi tluk zual hi an tong bal rih lo, hi bia hi thatein thei usih forest management bak asi tiah a chim. Climate change timi hi ttawnchommi asi i, aum taktak lomi asi tiah Trump nih arak chim bal cang. Ref: CLP\nSalai C Alaxendar (Za Lian Ceu) Hi Saddam Hussein Le Hitler Bantuk Thinlung Kal Sual Mi A Si\nSalai Lungthli Tum: MP Zong Ka Si Rih Lo Nain Keimah Thawngin Mara Ramchung Sernak Caah Ks. Ting Thonghra An Hmuh Cang


CNA pawl Tapung hmuh in hmuh an rak silio ah CNA he ai pehtlai mipoh rak tlaih le rak hrem, Thong ah thlak , an kaa tiang in – Hakha Cherry\nCNA pawl Tapung hmuh in hmuh an rak silio ah CNA he ai pehtlai mipoh rak tlaih le rak hrem, Thong ah thlak , an kaa tiang in\nCNA pawl Tapung hmuh in hmuh an rak silio ah CNA he ai pehtlai mipoh rak tlaih le rak hrem, Thong ah thlak , an kaa tiang in Rang bantuk in an chak an rak banh hna , an thah hna boruak liao kha philh khawh asi hrim loh. Mipi caah CNA an rak ṭuan mi kha atu boruak ah hin atak in avan lang thluahmah ve caan asi.\nA tu liao cu mipi caah Ralkap ( Kawl ralkap ) an rak i ti mi kha Mipi that tu Ralhrang an sinak dikthliar in avan can cuahmah tik ah Mipi sin in Ralhrang he pehtlaihnak angei mi poh. ( Ṭek nih ramri angeih lo bang a duhnak ah atlak bang , hi hna DALAAN pawl caah Khoika hmun le hma poh ah Vawleiin ser mi an taksa cu Vawlei ah akir ṭhan ding caan kan phan ve..\nNAICHAI LO LAI SEINO LENG LE VAAL HNUKIR LOIN NAWR CHIN KO UH! KAN RAM CAAH.By-Hniang Tha Ceu\nCNA pawl Tapung hmuh in hmuh an rak silio ah CNA he ai pehtlai mipoh rak tlaih le rak hrem, Thong ah thlak ,\nMZP President Le A Hawile Cu Central Cozah Upa Le Ramdang Palai Zung Upa Hna Ton Dingin Delhi An Phan Cang


Pu Ca Awi Cu A Fa Sianginn Kai A Donnak Ah Mawttaw Nih A Pa Nih A Nunnak A Liam A Nupi Le A Fale Zaangfak Ngaingai An Si – Chin World News Evening\nAugust 29, 2019 August 31, 2019 Salai Van Chin News\nChin ramkulh Hahkha khuapi ah a ummi Pu Ca Awi fa 6 ngei cu motor nih a pah ruangah siizung ah kalpi asinain a nunnak a liam amanh tiah theih asi. Thil a cang ning cu August 28 zaanlei sang ah Pu Cia Awi cu Tuition (cacawnnak) ah a kalmi a fa dong dingin a kal lio ah U Win Hlaing Oo motor Thawlaizi nih a pah. Motor a pah ah hin motor a hmailei ke le a hnulei ke nih a rial i, siizungah an kalpi hnuah a nunnaka liam ti asi.\nHakha Sakhanhmu U Thein Zaw Oo nih cun ” U Win Hlaing Oo nih a mawnghmi motor hi Tawlazi zong a si lo, Tungbing zong a si lo, Motor ti zongah chim khawh asi lo, accident nak an ton ah hin U Win Hlaing hi zu a ri lo, tlawmpal a muih deuh ruangah lampi lonh/pial ding a hmuh lo ruangah ruah lo pi in thil a cannak hi a si” a chim.\nA fa le dong dingin ah kal lio ah motor nih apahmi Pu Ca Awi nih fa 6 ngei asi i, Hakha peng Dauchim khua in Hakha khuapi ah a pemmi an stiah theih asi. Tantaakmi chungkhar a fale le a nupi a chung le khat Bawipa nih an ngaihchiatnak chungin hnem ko hna seh! Source:TCJ\nUEFA Player of the Year Cu Virgil Van Dijk Nih A Hmuh


Tu Thla Chung ah Hakha ah Oxygen Sehzung an Tuah Cang Lai – THE CHIN JOURNAL\nAugust 14, 2021 August 14, 2021 | The Chin Journal | Hakha, Chin State\nHakha Township Public Healthcare (HTPH) tawlrelnak in August thla chung ah Hakha ah Oxygen sezung an tuah khawh cang lai, tiah thawng kan theih.\nHakha Oxygen sehzung tuah nakding thilri cheukhat zong Yangon ah an phan chom cang i atu August thla thih lei cun tlamtling in seh bunh khawh a si lai, tiah HTPH DirectorRev. Ni Cung Thang nih a chim.\nHakha Oxygen sehzung a tuahtu ding company lei in Engineer pahnih an thlah hna lai i, Hakha ah a dang Engineer pahnih nih an bawmh hna lai.\nHi Oxygen sehzung ca ah hin ting 3,600 MMK an hman i tlamtling in seh bunh khawh a si ahcun minute pakhat ah Oxygen 500L a chuah khawh lai.


LAI NAWNG MIN AUNG HLAING DIRHMUN LE A NAU LE SINING TAKTAK – The Chinlung Post\nLAI NAWNG MIN AUNG HLAING DIRHMUN LE A NAU LE SINING TAKTAK\nJune 19, 2021 admin Lenhloi 0\nMin Aung Hlaing Dirhmun le a ralkap pawl dirhmun dik: Pakhatnak. 2008 Phunghrampi kalhin mipi uknak nawl a chhuttu bak a si. Pahnihnak. Hriam nam hmangin nawl ngeihnak mah le mah aa pe chawm mi bawi asi. Pathumnak. A huam tiang poah bawi dingin Dan aa siam i a celh chung le a huam chung Senior General a si peng lai.\nPalinak. Aa tinhmi cu diklo nakin Rapi rumnak kha a mah private rumnak dingah a chia i chiah peng a timmi a si. Panganak. Mipi nih thimmi hna nih dirhmi siloin mtlawmte Ralbawi pawl nih UEC a dirh than. Paruknak. Cu hna nih election tiah an timh i Consititution amend timh dawh an si i,Ralkap duh ningin PR system in Rampi hluatdraw dirh an tim i, Multi party dirh tungin opposition le rulling party um lo phunin Rampi hruai a timh caah Democracy principle cu thlau dih a timtu a si.\nCu lio ah cun Tlang cungmi NUE committee ah kan i tel duh rih,NCA ah kan hnabei a sei peng rih.Tlang cung hriam tlai Rakhain le Karen pawl cheukhat nih Uah ban tukin independence naute an kan kan pek te ko lai ti phunin an hna bei a sei,Rakhain ram lebangah cun AA pawl an cawl caang duh bak rih lo,Kan Lai ralkap pawl zong atu tiang an cawl duh ve rih fawn lo.Jesuh nih ka lei i a tanglo mi cu a ka dotu an si ati bang, CRPH/NUCC/NUG/CDM/PDFor CDF i tang duhlo mi pah cu Min Aung Hlain le a ralkap pawl lei i atang mi an si ti cu a fiang bak mi an si. Catialtu: Sui Awr Khup Lian.\nThawngpang dang: Karenni, Demoso peng ni chuahlei ah a ummi ralzaam umnak hmun le ralzaam ngandamnak a zohkhenhtu hna an umnak hmun ah ralhrangbu 20 hrawng nih an umhmun an rak chuh hna caah ralzaam hna cu hmun dangah an zaam hna tiah theih a si. Ralzaam pakhat nih “tuzing June 19 ah khan a si. ralzaam hna ngandamnak lei a zohkhenhtu hna umnak hmunah an va kal i an sikhan ah umhmun an khuar.\nRalzaam hna nih kan tih hna caah hmun dangah kan i thial. Ralhrangbu pawl nih an dinti zong an kan thaan ter, a phunphun an kan fial” tiah a chim. Khuami pakhat nih “ralhrangbu hna hi ram ah an vak, ralzaam hna an hmuh hna ahcun an duhmi poh an fial hna. Meithal he an si caah an tih i an zaam. Siikhan ah umhmun an khuar caah ngandamnak lei a zohkhenhtu hna zong rian an tuan kho ti lo” tiah a ti.\nKan hnu June 15 ah khan Karen mipi ralkap (KNDF) le ralhrangbu karah kahdaihnak an tuah hnu June 17 thawkin ralhrangbu pawl Demoso lei ah biatak tein thazaang an i chap. Zeitindah an in chawnh cu kan theih lo. Tlangcung miphun dang hna zong nih kanmah lei hi kan ruat pah ve ulaw kan duh ngai tiin ralzaam pakhat nih thil si ning a chim. KNDF le ralhrangbu kar ah chihkhat kahdaihnak an tuah nain ralhrangbu lei nih Demoso peng khua hna cu meithal ngan he an kah, khua chungah an luhhnawh hna pin ah khua luhchuah nak lam le mipi tlunkal nak cu an chek cuahmah ko tiah theih a si. TCP\nThawngpang Dang:UN General Assembly meeting ah NUG cozah in Kyaw Moe Htun cu ai tel. Culawng siloin biachimnak caan zong an pek. Kyaw Moe Htun nih a chimmi cu hibantukin lungtlin hnatlaknak kan tuah i, kawlram ah hriamnam zuar lo dingin biachahnak kan tuah khawhmi cu kawlram buainak ah tampi tthathnemnak angei lai tiah ka ruah.\nSihmanhsehlaw hi bantuk lawng cu kawlram mipi kan i ruahchanhmi a si lo. ASEAN ah siseh vawleicung ramkip ah ralhrang kawlralkap cozah palai lawng siloin NUG palai le tlangcung hriamtlai palai cun mipi lei in palai tibantuk hna zong thatein nan chawnh biak ve hna a hau. UN chungtel vialte hopaoh nih ralhrang kawlralkap cozah nan cohlan lo ding abiapi i, pehtlaihnak tuah hna hlah ulaw a ttha bik lai.\nRalhrang kawlralkap sin ah hriamnam zuar lo ding tiah biachahnak tuahmi hi cu a min lawng a si i, AA-NAA in khamhnak a um lo tikah nawlpek bak in khamnak hi um kho sehlaw mipi nunnak tampi kan khamh hna lai. Cu thil cu kawlram buainak ah a biapi taktak pakhat le Democracy lamtluan a kal khawhnak dingah a biapi tuk mi pakhat a si tiah a chim.\nTutan UN General Assembly meeting ah vawlei cung ram 119 hna nih Kawlram sin ah hriamnam zuar lo dingin lungtlinnak an ngei i, ram 36 cu an lungtlinnak le tlinlonak an langhter lo. Hi lio ah Belarus nih cun a dohkalh ve. Akarlak ah a dirmi ram 36 chungah hin Tuluk le Russia cun Brunei le Cambodia, Thailand hna zong an i tel. Lungtlinnak angeimi chungah Malaysia le Phillippines le Singapore, Vietnam hna zong an i tel ve.\nThawngpang dang: USDP Party cu an rak celh bak ve lo hih. Ralhrang kawlralkap dirkamhtu USDP party nih US le UK taanzung ralrinnak an pek hna. USDP Party nih thanhnak an tuah mi cu US le UK tanzung nih Kawlralkap hna nih Magwe ramtthen khua pakhat an khangh i, kum upa pahnih an nunnak a liam chih tiah an ti. Hi bantuk thilcang hi fiangtein dottletnak tuah hnu lawngah biadik an thanh ding a si.\nAPOI KO. RALHRANG MINUNG 20 AN PAWN CHUAH HNA


Kan Harnak Nih kan Nun Cawmtu Ansi - A VEL IN KHAMH KAN SI\nHARNAK LE THILRIT HI KAN NUNNAK AH A HERHMI AN SI MAW?\n“Ka u le ka nau hna, nan cungah hneksaknak a phunphun a tlun tikah vantha ah I rel u, zeicahtiah cu bantuk hneksaknak cu nan zumhnak in nan tei tikah in khawhnak nan ngei.” Jame 1:3\nLove worth finding meivan ah nitin thlarau thazaang tawi te an hun tial I nitin nunnak ah kan tonmi harnak hi kan nunnak nih a herhmi asi ko lo maw ti kha a van fianter duh mi asi. Ruah fawi te a si nain sullam a ngei ngai in ka ruah caah ka hun taar chin.\nA hlan ah ngakchia pa nih, hlan lio suimilam thirbo nih a nunter mi phun pikha a ngeih. (Grandfather Clock). Nikhat cu a suimilam cu a zoh I a chung ah thilrit pi a um kha a hmuh tikah a zaang a fak I a lung a tha lo. Zeicahtiah suimilam (Nazi) chungah a ummi thirbo pi cu a rit tuk I a ngan tuk caah asi. Aa thawh I, “Maw ka suimilam te, hi thilrit pi hi maw mah hlan chung vialte cu na rak phurh peng! ka rak thei lo cuta, a tu kan phoih piak lai I zaangdam tein thilrit lo tein na um lai I naa din cang lai,” tiah ati. Suimilam pinih cun a leh mi cu, “Ka chung I a ummi thilrit hi phoih hlah, thial hlah, zeicahtiah hi thilrit nih hin pei nitin a ka kal ter cu, a kan nunter tu a ka cawl tertu asi,” tiah aleh.\nMinung kan nunnak zongah hin, thilrit, khuaruahhar vansannak le retheihnak kan ton tawn mi hna hi kanmah nunnak ca le hmailei kan kal khawhnak ding ca an rak si tawn. Na tonmi harnak vialte hi hmailei ah an kal tertu ding le, thla an cam ter deuhtu le, Pathian sinah bochan nun an ngeih tertu, thlarau leiah nun cawlnak le nun pehnak an ngeih tertu thil an rak si tawn.\nHarnak a tongmi hna, nan harnak ruangah nan I lawmh ding asi, Bawipa nih thlarau nun ah thawnter an duh hna caah asi tiah midang thazaang na pe bal hna maw? Nangmah nih tah cutincun na ruat bal maw?


Khah Dr. Aung Myint Thang Nih Holh Theihlo A Um Lo A Timi Kongah Rev. Benjamin Khamh Bawi Nih Um Tiah Fiang Ko In A Leh Cang – Chin World News Evening\nKhah Dr. Aung Myint Thang Nih Holh Theihlo A Um Lo A Timi Kongah Rev. Benjamin Khamh Bawi Nih Um Tiah Fiang Ko In A Leh Cang\nFebruary 25, 2020 Salai Van Sermon\nBiakam Thar Tialnak Grik Holh ah Holh Theihlo Timi Biafang A Um Ko. February 25/ 2020: Mi cheu khat nih, “Original Bible,” ah holh theihlo timi biafang a um lo, leh palhmi Baibal lawngah a um,” an ti. Cucu a dik lomi bia a si; a ngai ngai ti ah cun Original Bible cu hmuh awk a um ti lo, hihi a hlun bik theu lai tiah an ruahmi hna hmanh cu an tling ti hna lo, a cheu chum tete lawngin hmuh khawh an si. Cucaah a tu i hman liomi Hebrew Bible le Greece Bible zong hi Original an si ti lo.\nCun, “Holh theihlo timi biafang cu Lehpalhmi Baibal lawngah a um,” an ti rih hoi. Cucu an palhmi a si. A ngai ngai ti ahcun kan ngeihmi Baibal Version vialte hna hi Baibal a lettu hna nih an zohchihmi Hebrew le Greece Dictionary chungah a sullam a phun phun a ummi chungin an dik bikmi biafang asi lai tiah an ruahmi an thim tawn. Cun a dik cio cio mi ah an duh bikmi biafang kha an hman tawn. Cuticun cu Vision, Kha Version tiin min an bunh ciomi a si. A ngai ngai ti ahcun Version vialte hna khi Balbal a lettu hna nih an duhmi biafang thim in an tuahmi (word choice) an si dih hna.\nCun, “Grik holh ah glossa tiin a um caah holh theihlo tinak silo in holh tinak a si,” an ti. Hihi cu a dikmi an chim. Hngalh awk a herhmi pakhat cu glossa timi cu holh tinak a si caah theihmi holh tinak a si lo i holh theihlo tinak zong a si fawn lo; holh tinak a si. Cucaah holh timi ah kan theihmi holh zong a um i kan theih lomi holh zong a um ticu al khawh lomi biadik a si. Glossa – Holh timi chungah hin Biakam Thar tialnak Grik holh ah Biafang phun nga aa khumhchih. Cu hna cu: (1) Glwssai, (2) Glwsswn, (3) Glwssh (4) Glwssan le (5) Glwssoi hna hi an si.\nBiakam Thar tialnak Grik holh hmaning cu a tanglei bantuk in an si hna. 1. Glwssai New tongues (Mar. 16:17), Other tongues (Lam. 2:4), Speak with tongues (Lam. 10:16; 19:6; 1 Kor. 14:5, 6, 18, 22, 23, 39 ), The tongues man & angel (1 Kor. 13:1), 2. Glwsswn Divers kinds of tongues (1 Kor. 12:10 voi 2 a lang), Diversities of tongues (1 Kor. 12:28). 3. Glwssh Unknown tongues (Holh heihlo), tiin a hmannak Baibal cang hna. (1 Kor. 14:2, 4, 9, 13, 14, 19, 27). 4. Glwssan\nA tongues (1 Kor. 14:26) 5. Glwssoi Other tongues (1 Kor. 14:21).\nBiatlang kawmnak: Baibal kong kum 40 chung a hlathlai hnuah Baibal Cauk a tuahtu Dr. Desk nih a Cauk Desk Bible chungah Holh Theihlo (Unknown tongues) timi a hman ko. Cun Siangpahrang James chan lio i Baibal Lettu ah an thimmi hna minung 47 nih holh theihlo (Unknown tongues) timi an hman ko. King James Version a tuahtu minung 47 hna hi Hebrew le Greece a thiam bikmi an thimmi hna an si. Cu hna lakah pathum hi Greece Dictionary a tuah khotu an si. Greece Dictionary tiang hmanh a tuah khotu le Hebrew le Greece a thiam bik bik 47 hna kha Nihin Laimi kan Mifim hna le Baibal lei Thiamsang kan Pale hna nih hin nan tluk kho hrim hrim hna lai lo.\nNew International Version Baibal a tuahtu hna zong nih holh theihlo timi biafang an hman ko i Today English Version a tuahtu zong nib an hman ve thiam thiam ko. Laimi kan Pale cheu hna nih nan lehmi Baibal belte ahcun nan hlonh dih ai! Laimi kan vanchiat phun khat a si tiah ka ruah. Kan in upat hna, kan in bochan ko hna; sihmanhsehlaw Thiang Thlarau Riantuannak le Thiang Thlarau laksawng nan dohnak kong ah cun nan palh ngai ngai. Cucaah Baibal Hrampi Greece holh in tialmi Biakam Thar nih Holh Theihlo timi (Glwssh) biafang a rak hman ko, tihi biadik a si. Paul nih, “Nanmah nakin holh theihlo in tam deuh ka holh caah Pathian ka thangthat,” “Holh theihlo in holh kha thlauh hna hlah u,” a ti. Servant. B. Khamh Bawi Aung Current# Falam, Chin State, Myanmar\nNa Lungfim Cang, Suu Kyi Chinram A Tlawn Peng Mi Khi An Kan Dawt Ruang Si Lo, Vote A Kawltu Si\nThawngthanh le Thlacam sawmnak:President Trump Nih US Rat Nak Visa A Khammi (travel ban) Ah Burma Aa Tel Ve A Poi Hringhran Ko Ee


Baibal Tuanbia: Gideon Le A Mi 300 Kong - Jehovah Tehte Hna Web Site\nKahin zeidah a cang lengmang nan hmu maw? Hi mi hna cu Israel ralkap lawngte an si. A kun mi hna cu ti an dinmi a si. Biaceihtu Gideon cu an pawngte i a dirmi pa hi a si. Zeitindah ti cu an din ti kha a zoh hna.\nMi hna ti an din ning aa dang ciomi hi zoh hmanh u. Micheu cu an hmai kha ti he hmuahchih in an kun i an din. Sihmanhsehlaw pakhat pa cu a pawngkam ah zeidah a cang ti kha a hmuh khawh nak hnga a kut in a lak i ti kha a din. Hi cu a biapi ngaimi a si, zeicahtiah Jehovah nih Gideon cu ti an din lio ah khua a zoh pahmi lawng na thim hnalai tiah a chimh. Adang vialte cu inn ah kir dih hna seh tiah Pathian nih a ti. Zeicah ti zoh hmanh u sih.\nIsrael mi hna cu harnak phunkip an tong ṭhan. A kong cu Jehovah bia an rak ngaih lo caah a si. Midian mi hna nih an tei hna i an hrem hna. Cucaah Israel mi hna cu Jehovah sin ah an au i bawmhnak an hal. Jehovah nih an aunak cu a theihpiak hna.\nJehovah nih ralkap pum hna tiah a ti caah Gideon nih ralkap 32,000 a pumh hna. Sihmanhsehlaw Israel mi a rak dotu ralkap cu 135,000 an si. Asinain Jehovah nih Gideon cu: ‘Mi tam tuk na ngei,’ a ti rih. Zeicahdah Jehovah nih mah ti cun a ti?\nZeicah kan ti ahcun, Israel mi nih ral kha an tei ahcun, kanmah nih kan tei tiah an ruah sual lai. Ral tei awk ah Jehovah bawmhnak kan herh theng lo tiah an ruah sual lai. Cucaah Jehovah nih Gideon sih ah: ‘A ṭihmi vialte inn ah kir dih u tiah chim hna,’ tiah a ti. Cu bang in Gideon nih a tuah tik ah, ralkap 22,000 cu inn ah an kir. Cutik ahcun ralkap 135,000 doh awk ah ralkap 10,000 lawng an tang cang.\nSihmanhsehlaw, ngai hmanh u! Jehovah nih: ‘ Mi tam tuk na ngei rih ko,’ a ti. Cucaah mi hna kha hi tiva ah hin ti dinter hna law ti din awk i ti he a hmai hmuahchih lak in a kunmi vialte cu inn ah kirter dih hna tiah Gideon cu a chimh. ‘Ti an din lio i khua a zohpah mi 300 he lawng teinak cu kan pek lai,’ tiah Jehovah nih bia a kam.\nRal tuknak caan cu a hung phan. Gideon nih a mi 300 hna cu phu thum ah a chiah hna. A mi pakhat cio kha saki pakhat le a chung ah meifar a um mi um pakhat cio kha a pek hna. Zanṭim a si laite ah an ral riahhmun cu an kulh. Cun voikhat te ah an zapi in an saki cu an tum i an um cu an khuai dih hna i: ‘Jehovah le Gideon vainam!’ tiah an au. An ral ralkap pawl cu an hun i hlauh tik ah, an i tuai i an ṭih tuk. An zam dih i Israel mi hna nih ral dohnak cu an tei.\nBiaceihtu a ngan 6 in 8.\nIsrael mi hna nih zeitin le zeiruangah harnak tampi an ton?\nJehovah nih Gideon kha na ralkap ah mi an tamtuk tiah zeicah a ti?\nGideon nih a ṭihmi vialte inn ah kir u tiah a ti hna hnuah mi pa zeizat dah an tang?\nJehovah nih Gideon le a ralkap 300 lawng zeitindah a tanter hna kha hmanthlak zoh in fianter?\nGideon nih a mi 300 kha zeitindah a hruai hna i Israel mi nih ral an dohmi kha zeitindah an tei?\nBiaceihtu 6:36-40 rel.\nGideon nih Jehovah duhnak kha fiang tein hngalh awkah zeitindah a rak tuah?\nNihin ah Jehovah duhnak zeidah a si ti hngalh awkah zeitindah kan tuah? (Ptb. 2:3-6; Matt. 7:7-11; 2 Tim. 3:16, 17)\nBiaceihtu 7:1-25 rel.\nRalrinnak a ngei lomi hna he i dang in hliphlau tein an um caah a taangmi 300 sinin zeidah kan i cawn khawh? (Biac. 7:3, 6; Rom 13:11, 12; Efe. 5:15-17)\nGideon kha zoh in a tuahsernak aa cawnmi mi 300 bantukin a ngan deuhmi Gideon Khrih Jesuh kha zoh in a tuahsernak zeitindah kan i cawn ve? (Biac. 7:17; Matt. 11:29, 30; 28:19, 20; 1 Pit. 2:21)\nJehovah a bupi chungah zei hmun poah ah siseh rian pekmi kha lungtling tein ṭuan awkah Biaceihtu 7:21 nih zeitindah a kan bawmh? (1 Kor. 4:2; 12:14-18; Jeim 4:10)\nBiaceihtu 8:1-3 rel.\nUnaupa unaunu pakhatkhat he kan ruahnak aa lawh lo tikah Efriam mi hna he bia an i alnak Gideon nih a tonghtham ning in zeidah kan i cawn khawh? (Ptb. 15:1; Matt. 5:23, 24; Luka 9:48)


2019 Vawleicung Nu Raltha Bik Cazin ah Myanmar Nu le Rohingya Nu an i Tel – THE CHIN JOURNAL\n2019 Vawleicung Nu Raltha Bik Cazin ah Myanmar Nu le Rohingya Nu an i Tel\nApril 12, 2019 March 7, 2019 | The Chin Journal | Hakha, Chin State\nAmerican ram, Foreign Affairs Department tawlrelnak in tuahmi ‘2019 vawleicung nu raltha bik’ cazin ah Myanmar rammi Kayin nu le Rohingya nu an i tel. Washington D.C, Foreign Affairs zung ah laksawng peknak puai zong tuah a si lai.\n2019 ah minung 10 thim an hun si i Kayin nu Naw Ka Nyaw Phaw le Rohingya nu Razia Sultana zong an i tel ve.\nKayin nu hi remdaihnak lei ah a cawlcang ngaimi a si hlei ah Kayin Nu Zatlaang Bu (KWO) ah General Secretary a tuanmi a si. Ral a thawh lio ah nu pawl sex lei namneh le nu/pa thleidannak pawl biatak tein record a tuah hnu ah a dohdalhtu a si.\nBangladesh rammi, Razia Sultana zong hi Rakhine ram, Maungdaw khua ah Rohingya chungkhar in a chuakmi a si. A miphun hna covo kong ah biatak tein a cawlcang vemi a si. Sihni, Siang cachim le nuhrin covo lei ah biatak in a cawlcangmi a si.\nLaksawng peknak puai cu March 7, Washington D.C, Foreign Affairs zung ah ramdang vuanci Mike Pompeo nih a tuah lai i American President Donald Trump nupi Melania Trump zong biatawi chimnak a ngei te lai.


Chin Ram I Kah Doh Nak Ah Ralhrang Ceilak Nun Nak A Liam Than – Lai Lungrawn Post\nChin ramkulh, Falam peng chung ah nizan January 18 le nihin January 19 ah ralhrang phu le CNDF kar kahdohnak voi 3 tiang a chuak tiah theih a si. Cu kahdohnak ah cun ralhrang phu lei in minung 8 hrawng an thi i, hliamhma tuar an tam tiah CNO/CNDF nih cathanh an chuah. Nizan January 18, zinglei suimilam 8:30 hrawng ah Falam peng Lati khua le Kulzam khua lei ah ralhrang phu le CNDF kar ah faak ngai in kahdohnak a chuak i ralhrang phu minung 4 an thi, CNDF in minung 1 nih hliamhma a tuar, tiah theih a si.\nNihin January 19 ah Kata pengkomh Thichait pengchung ah, phuhnih ah i ṭhen in rallam a sialtu ralhrang phu hna chung ah phukhat in hnukal ralhrang minung 16 cu Ṭhichait PDF nih anmah he aa naihnak hmun in an kah hna caah ralhrang minung 3 cu an zaam i a taang mi minung 13 cu cuka hmun ah cawlcang kholo in an um, cu chung in ralhrang minung 10 cu an thi lai, tiah Eagles Army HPDF phu nih nihin January 19 zanlei ah cathanh an chuah. Khit Thit Media


Good News! Ralhrang Pa 20 Yaw Nih An Thah Hna - Online Newspaper\nGood News! Ralhrang Pa 20 Yaw Nih An Thah Hna\nJuly 28, 2021 zinglei Suimilaam 7:30am hrangah Gankaw le Htilyin lampi zawh in a rak rami ralhrang ralkap cu Yaw Defence Force (YDF) mipi ralkap nih bom in an rak kahdoh hna.\nRalhrang ralkap lei in minung 20 tluk an thi tiah Yaw Defence Force thawngthanhnak ah an langh ter. Ralhrang ralkap lei nih hriam lian he an kah thluahmah ve hna nain, Yaw Defence Force lei kan ralkap cu a ho hmanh kan i hliam lo an ti.\nYaw Defence Force cu, 2021, June 21 ah dirhmi asi. A hramthok ah People Defence Force (PDF) tiin 19-6-2021 ah an rak dirh mi cu kan mah Yaw Defence Force he pehtlaihnak kan nei lo. A ho nih PDF a dirh tizong kan thei lo tiah cathanh an rak chuah bal cang.Crd : Yaw Defence Force – YDF\nNichiar in ralhrang ralkap duhlonak a langhter tu Myataung khua ah a bu in duhlonak a langhter tu hna cu ralhrang ralkap nih tuni July 27 ah an kah, an ttheu hna i minung 3 cu kuan hma an tuar. Ma Thu Thu Zin (kum 25) cu a lu ah an kah i a hmun ah a thi colh.\nNihin, zaanlei sang tiang a chungkhar sin ah a ruak an pe duh lo i ralhrang ralkap pawl nih Mandalay Naanrun ralhrang umnak ah a ruah an chiah tiah theih asi. “Thaizing lawngah a ruak cu pek tthan dawh kan si” tiah chungkhar he neihniam mi pakhat nih a chim.\nMyahtaung mibu in duhlonak kan langhter nak cu tuni chun 12:30 am hrawngah Mahamyatbungphayakyi hmai luhnak pawng kan phaak lio ah ralhrang ralkap nih mipi an kan kah cu asi. Nu 2 le pa 1 kuan nih a khen hna. Ma Thu Thu Zin lu ah an khen i a hmun ah a ril colh tiah ahmu tu pakhat nih a chim.\nPa pakhat Mg Toe Toe Kyaw zong thih dawh asi ko tiah thawng a leng i biafiang cu kan thei ve rih lo tiah Yangon Khit Thit Media nih a ttial. A thi mi Ma Thu Thu Zin cu ralhrang ralkap dohnak ah a cawlcang pengmi asi.\nRalhrang ralkap nih an kahnak hna hmu asi mi Myatmung nichuah lei kam cu thi le daw a tamtuk caah ralhrang ralkap pawl nih cu thi pawl cu these pawl in an khuh/hnawh dih tiah Mandalay Phungki pakhat nih a chim.\nBREAKING: Rev.Dr Ral Buai Nupi Thawngthar


USA:Election cu a fiangbak cang ko hi’Tutan thawngpang cu a nuambak. – Onlinenungak\nUSA:Election cu a fiangbak cang ko hi’Tutan thawngpang cu a nuambak.\nYou sent Today at 08:41


Nupi le Nih Theih Aherhmi – Zion Tlang Media\nNupi le Nih Theih Aherhmi\nSeptember 4, 2019 admin Chin\nAn ka duh ve I ka ton ve ko a si ahcun va/pasal cu ka ngei ve hrimhrim ko lai tiah aa ti mi, nungak pawl nih khan kan theih a herh bakmi a si, cun pasal ngei cia zong nih anun bak in nunpi colh dingmi a si, nupi le nih innchungkhar zohkhenh ning le hruai ning deuh a si, nupi le hi innchungkhar mawngtu (driver) nan si caah a herh khunnak a si.\n1.Pasal ngei cangmi na si ah cun, na pasal cu na care bak ding a si, na ngaihsak bak ding a si.2.Pasal le va le chungkhat/sahlawh na funtom khawh hna lo asi hmanh ah, a thenthektu, remlonak, huatnak chuahtertu si lo kha i timh ding le a biapi mi asi.3.Na va/pasal cungah awka,puarhran lengmang lo ding, bocal lo ding.\n4.Na pasal theihpi loin, phaisa,tangka, thil mi sinah leiba ngeih hrimhrim lo ding, a thlithup in thil cawk/lak hman lo ding tinak si.5.Na pasal kha uk tim hlah, pasal le lucung ah kai I timh bak lo ding.6.Na pasal cu asilo ning tiangin midang sinah, hlorh tuk hlah, thangthat tuk hlah.7.Midang sinah pasal le kong chim bak lo ding, nu hawi sinah pasal le chambaunak,tlinlonak chim I capo I seih midang ni hna seh tiah ,nihchuak ah mah pasal le kha hman lo bak ding.\n8.Na fale an upat tikah na fale nih nangmah an in lawh khawh caah, na fale cu an upat tikah si hna seh ti na duhning te khan nangmah kha na fale hmai ah na nun hau.9.Fale sinah, hmaiah ,biachim, holhrel i ralrin ding, na pasal kha na fale hmai ah awka bo in chawn hrimhrim hlah.\n10.Na fale kha mah hi na cawnpiak hna lai, mileng chawnhbiak ning, zohkhenh ning, innchungkhar rian le a tuan ning, cun nupi pasal kawlning dan tiangin cawnpiak ding.\n11.Chungkhar nih khuasaknak ah phaisa thlakhat ah kan hmuh khawhmi,thlakhatah alutmi dirhmun in, nuncan, khawsak zia thiam ding, phaisa hman ning thiam ding.12.Miharsa innlak ah mehhang zuar tete inn i an rak luh tik ah rak dawn hna hlah.13.Cheuhra cheukhat le peknak leiah I on ding.14.pasal le pattana/buainak ah I sawhkalh i rolh ve lo ding.15.Khrihfabu fund kawlnak tlawmtam ah, vuivai lo ding.16.Pasal le sinah fale sualnak kha hunphenh piak bak lo ding.\n17.Jezebel bantukin pasal le sualding in le sualnak tuahding in forhtu, tawsawhtu le thazaang petu si bak lo ding.18.innchungkhar ah pasal le ciocio lahkhah aa khat ko, chungkhar phaisa luhning aa khah ciocio ko zongah, nupi fel le nupi fim nihcun chungkhar ah aherhmi min ngei a tuah a cawk hlei ah, phaisa zeimazah te a hleihvonh khawh peng,chim duhmi cu phaisa hman ning kenning a thiam ti duhnak.\n19.Na fale cu thil man fak cawkpiak tuk hna hlah, aruang cu an duhmi paoh ngei kho le hmu kho ah an I ruah lai I cu nihcun phorhlawtnak thinlung a ngeihter khawh hna, cun innpa kiangkap fale hna thilpuan man fak aa hruk kho velo mi hna lungfahnak a chuahter hna lai, an chungkhar nu le pa tiangin lungrethei, thinlungba in a tuah sual hna lai.\n20. Sin um nan ngeih asi zongah, sinum kut ah khan I hngat tuk hlah, sinum lawnglawng kha rinh hlah.21.Phaisa hi a hman zia I sumren thiam lawng si lo in, a khon zong thiam I timh ding.\n22.innchungkhar ah kutke thiammi ngeih hi a tha, cun phaisa zong a tlo deuh i, fale riantuanning chimh zong asi fawn,cucaah fale innchungkhar ah dum le lo tuahning, thlai cinning, zeimaw tete tuah thiamnak hna hi kan cawnpiak hna I kan thiamter hna ding a si, cunihcun innchungkhar phaisa a chuak dingmi tampi a save ter. Fale ca zong ah hmailei caah an caah a tha tukmi a si fawn.\nPrevious Post:Lungdongmi Hna Nih Rel Ding\nNext Post:Pathian Cu Zeitindah Alung Kan Lawmhter Ve Lai?


Chinram Ah Ralhrang 3 Nih Din Lo Ding An Din I An Thi- Online Newspaper\nMatupi ah Kawl ralkap spirit haang an ding i 3 an thi.November 28 lio, Matupi ah Kawl ralkap pawl spirit haang an ding i 3 an thi, tiah Zalen nih a tial.Mah hna pawl hi Matupi in Paletwa kar ah gate a hngak mi an si i zudin awk an ngeih ti lo ruang ah spirit haang an ding i an thi, tiah theih a si.\nMandalay MPT Zung Ah aum mi Ralhrang PDF Nih Kahdoh hna.November 29, 2021.Mandalay, Pyigyitakhun (ပြည်ကြီးတံခွန်)peng , MinGyiYanNuang(မင်းကြီးရန်နောင်) lam,InnKhro(အင်းခရု) para MPT zung chung ah hmunhma khuarmi ralhrang hna cu November 29 ni zinglei Suimilam 7:45 ah Generation Z Power (Mandalay) nih an kah hna i ralhrang 4 ahmun ah an thi colh tiah mizapi vengtu ralkap phu (Madalay ) nih an thanh.\nRalhrang hna cu voi 25 hrawng kah an si i ralhrang hna nih an kah ve hna nain GZP lei in ahliam mi an um lo tiah theih asi. Mahbantuk in Pago ramthen, DickOo (ဒိုက်ဦး)peng ah November 28 zan suimilam 8:00 hrawng ah No 440 battalion cu theih lo mi hriamtlai phu hna nih voi 20 leng an kah hna tiah khuami hna nih an chim.\nCycle in Battalion cu pehzulh in an kah hna. Meithal thawng cu voi 20 leng asi. Acheu nih an chimnak ah cun ralhrang nih meithal an puah chunh mi asi tiah an chim nain tuzing security an lak ning zoh tik ah nizan zaan ah kah an tong ti afiang ” tiah DickOo (ဒိုက်ဦး).\nkhuami pakhat nih achim. Nizaan Zan No 440 battalion kahnak ah security ahngak mi cheukhat athi mi an um tiah thawngpang aleng nain Yangon Khit Thit nih kan fehter kho rih lo tiah a tial. Khit Thit Media/The Chin Post


Hakha Peng Vote Thla Kho Ding Zat An Langhter Cang – Lai Lungrawn Post\nHakha peng chung mee pe khoto cazin cu Hakha peng Election Commission le mino hna i bawm in an taar cang: 2020 November thla 8 tuah ding mi Myanmar ram pumpi thimnak ah Hakha Peng Election Commission le Hakha Mino hna I bawm in July thla 25 thawk in Mee pee khotu min cazin an tar cang tiah theih a si.\nHi Mee pee khotu min cazin taar mi hna cu nifatin in mino hna nih anmah le an caan cio in an hngah i Hakha peng Election Commission phu hna zong nih zohfelnak an tuah peng tiah kan theih. Hi min cazin an tar mi cu July thla 25 in August thla 14 tiang tar a si lai tiah theih a si.\nMee a pe Kho Minung cazin an taar mi cu an zohkhawhnak ding ah Thawngthanhnak le tlangaunak zong an tuah lengmang caah nikhat ah minung 100 tluk in Nifatin an zoh Peng. Hakha Peng in Mee pee kho Minung Pa 18746 le Nu 20950 an si an zapi Minung 39696 an si.\n2020 thimnak ah Hakha peng ah i zuamnak hmunhma a ummi ah aa Zuam dih kho tu cu NLD le CNLD lawng an si tiah kan theih. Asinain hmun khat hnih ah Party dang in i zuam ding in timhtuahnak a ngei mi hna zong an um ve.


David Ngai Sak-Kawlram Upadi Ning In Cu Chin Pastor Vialte Khi Thongthlak Khawh An Si Caah, Hi Upadi Hrim Hi Remh Ka Duh – Chin World News Evening\nChin World nih Pu David Ngai Sak cu Interview an tuah mi ah “Zei bantuk Hluttaw ahdah cuh na timh? timi bia halnak an tuahmi cu Salai David Ngaisak nih a tanglei bantuk hin lehnak a tuah hna.\nAhmasa ah cun Pyitaungsu Hluttaw ah in rak i cuh ve ka duh i ka lung ah a um ngaimi a si. A ruang cu Upadi remh ding tampi a um. Tahchunnak ah kan langhter a si ahcun Khrihfa Pastor hna nih nuva ṭhitumhnak puai kutsihnak an tuah piakmi hna khi License lo bak a si, Pastor nih License an ngei lo i ṭhitumhnak puai, kutsihnak tuahnak nawl an ngei lo.\nKhi vialte khi Upadi ning in, President minsent thutmi ning in cun “License a ngei lomi nih thit-um kutsih nak a tuah piak hna ahcun phungning lo a si caah thongthlak khawh dih an si. Cu caah hi Upadi hrim hi remh ding in ka duhmi cu a si. Zeitindah remh ka duh ning a si ti ahcun “Baptist dirhmun in kan zoh ahcun MBC, CBC ti bantuk Association nih License peeknak nawl ngei ve hna sehlaw anmah nih an tangah a ummi, Khrihfabu rianṭuantu Pastor paoh License pe kho ve hna seh ti bantuk khi kaa timhmi cu a si. A sullam cu License peeknak nawl kan tuah piak khawh hna ahcun an limhang a ngan lai, Khrihfa Pastor zong huham an ngei deuh lai i phungning tein an cawlcang kho ve lai.\nHi kong lawng si loin vawlei a lawngmi, Pupa ram ti bantuk kong zongah remh dingmi Upadi tampi a um. Asinain ka cuanh lengmang tikah NLD nih Cozah an tlaih hnu kum 2015 in nihin tiangah hin Pyitaungsu Hluttaw nih Upadi remhnak ah harsatnak an tong i ṭha tein rianṭuan khawh a si lo timi ka hmuh. Cucaah zei a si hmanh ah tiah kum 2020 ahhin cu Pyine Hluttaw tuah zuam ding in kaa tim ṭhan ve.\nPyine Hluttaw ah ka tlin ahcun Chin miphun dirhmun, kan herh mi zong a hlei in kan theih deuhnak a si ve lai i Chin mipi bomhnak ka pek khawh deuh hna lai ti hi kaa ruahchan mi asi.Tlukruang tein le dingfel tein rianṭuan khawhnak dingah tiah ka saduhthah cu a si i Chin Party nih Chin ramkulh ah Cozah kan va ser khawh lo sual hmanh ah Cozah a tlaimi pawl nih ding tein rian an ṭuan khawhnak dingah dir awnh khawh peng ding hi kaa timh mi cu a si tiah a chim.\nNote: Hi thawngpang hi Chin World nih Kawlca in a ṭialmi v.o.m journal thawngzamhnak nih Laica tein an lehmi kan laak chinmi a si.\nAustralia Citizen Sok Nak Kong Le Chungkhar Unau Auh Nak A Tuah Mi Hna Caah Thawng Thanhnak Thawngpang Ṭha Ngai A Si Hih


HAPPY BIRTHDAY: Nihin Cu Lainu Muidawh Nilen Parmawi Kum 26 Birthday Asi Lawmhpi Cio Hna Usih – Lai Celeb News\nHAPPY BIRTHDAY: Nihin Cu Lainu Muidawh Nilen Parmawi Kum 26 Birthday Asi Lawmhpi Cio Hna Usih\nBawipa thawngin kan lainu Nilen Parmawi zong kum 26 atling manh ve cang. Nilen cu kum ngakchia tein misin chuaklang a si tikah kum upa tuk ah ruah dih asi. A biachim aumtu zoh tikah upa tuk cangmi a lo. Asinain akum taktak cu kum 26 telawng bak a sirih. Hitluk kum no te nih ngakchoa sin, upa sin tilo biachim thiam le hawikomh thiam khawh cu uar aum bakko.\nA tukum cu kan lainu Nilen Parmawi chuahni ah a mah pumpak bakin lamkam um miharsa vialte cu bawmhnak ava pek hna. Hi bantuk in mi harsa bawmhchanh hi Nilen nih atuah tawnmi a Birthday laksawng bantuk in a tuah mi asi tawn. Harsat nak tampi lonh in tukum zongah Kum 26 tiang BAwipa nih lam a hruai tthan caah kan lawmhpi tuk. Happy Birthday to our Nilen kan in zohthla tuk. BAwipa nih hinak in na rianttuan nak ah tlamtlin nak le teinak inpe chin zungzal koseh.\nRelchap: Kan unau nu,H.Lalzarliani kum 31,a pa, H.Lalthlamuana cu zahan 24 January 2021 zan suimilam 9 pm renglo deuh ah khan, New Delhi i Cozah siin DDU ah a nunnak a liam tiah theih a si. H.lalzarliani hi New Delhi ah hin kum zeimawzat a um ve cang mi asi i Laimi sin zong ah hin ka miphun te an si tiin tha tein a khuasa ve mi nu asi i midang cungah thinhunnak siseh thil thalo siseh a tuah bal mi asi lo i hawikawm zong nih an tlaihchan ngaingai mi asi ti hi keimah pumpaak bak in ka theih mi asi.\n← Lainu Nilen Parmawi Bantuk Kan Lainu Acting A Thiam Mi Hi An Har Tuk Hringhran (+Vedio)\nLai Pasal Tha Tial Cung Thang Cu Khuaruah Teinak Laksawng Hmuh Dingin A Vun Chuak Than Ko Hih →


Rakhine Ral Duhlonak A Langh Tu Bahkahtah Siangngakhchia An Tlaih Hna – THE CHINLAND POST\nRakhine Ral Duhlonak A Langh Tu Bahkahtah Siangngakhchia An Tlaih Hna\nRakhine kong tlaihmi bakahtah Siangngakchia/ABFSU\nSalai Bawi Lian Sang| TCP-Kalay | 2020 September 30| Rakhine ram le Chin ram ah Raldoh ruangah Internet hmannak rikhiah mi ruangah duhlonak a langh tu siangngakchia cheukhat an tlaih hna hi nihin September 28 ah taza cuainak zung ah biaceih an si tiah theih a si.\nRaldohnak dih cang seh ti le Internet hmannak rikhiahmi ah duhlonak a langhter mi Kawlram pumpi Siangngakchia Bu (Bahkahtah) Union committee cheukhat cu Mandalay peng ah taza an cuai hna. An tlaihmi hna cu Ngein Suh Upadi Pohmah 19 le Rampi hmualphohnak le khuacan harnak nawlngeihlonak upadi pohmah in taza cuai an si tiah Mandalay ramthen Bahkahtah Union Lutlai chang U Aung Pih Son Phyo nih a chim.\n“A tu hi nizan tlaih a tonmi (5). Nihin ah Pyi University in (2) an si. Nihin le Nizan an tlaihmi(5) le tihni an tlaihmi (3) fonh in Chine Aye Tha Sin biaceih zung an chuah pi. Nizan ah Pakhokku Union an luthnawh i Mi(5) an tlaih. Zung an chuahpi mi hna media he ton nak can an pe hna lo. Biaceihzung ah lut an sianh fon lo. Covid ruangh biaceihzung lutnak nawl onh an si lo. Pohmah 4 he taza an cuai hna. Nyein Suh Si 19, 505(Kah)(Khah) he, pulrai runvennak tihnungmi 25, mah pohmah 4 he taza an cuai. Rakhine ram harnak zong deihnak lam kawlding in alanghter mi mino le Bahkhah union ah an onmi Pakhohku University ah an tlaih mi he dihlak mi(8) an tlaih hna hi a si i Mandalay biaceihzung ah an chuahpi hna tiah U Aung Pyih Sone Phyo nih a chim.\nTlaih a tonmi chungkhar he tonnak can an pe duh hna lo tiah Sihni U Thein Tan Oo nih “Covid pulrai ruang ah mibu tam umloding in runven thiam a hau bantuk in mahthluk tiang sualnak sang pek cu a si ko lo” tiah a chim. Rev. VOA\nPrevious Kalaymyo Peng Khuachung Sanmyo Sang Cu Inn Umding (Stay At Home) Ah Chiah An Si Cang\nNext UDP (Hninsi) Party Chairman U Kyaw Myint An Tlaih


KHAH ZAPI KAN BUAIMI CU BOCHANMI KANPA NIH A PHUAN KO CANG HIH – The Chinlung Post\n2008 kum Kawlram Phunghrampi a fehtertu cu mipi kan si ko hen cu.A tu ah 2008 kum Kawlram Phunghrampi kan duh baklo remh a hau tiah nan au cio. Hi Phunghrampi hi 2008 kum May thla ni 10 ni ah kawlrammi mee thlaaknak nawl a ngeimi nih hna tlaak le tlaak lo mee rak thlaak a si.\nA cheu Upadi a thiammi nih cun mah hi cu mah tilzang cumhnak bantuk, mah thahnak caah naam i ser ban tuk a si te lai thohkhaan ding a silo ti hi a thli te in rak chimh lengmang an si ko na in, Ralkap uknak cun Democracy hmuh cu kan duh tuk deuh tiah a chung thil dihlak i fiang ttunglo in thohkhaan mee ah an rak bur dih.\nUpadi taktak ttha te a rel le a zohmi ca ahcun kan thin hi a rak tur dukmak cia. A kan uktu le bawitlaang pawl zong nih kan khua nih kan thohkhaan lo ah cun kan sianginn hna an kan chuh lai, kan lam cawh ding zong an kan thlaak piak duh lai lo kuangraang ah thla dih ko hna usih an rak ti.\nCu caah Kawlram chung mee pee kho mi kum hleiriat in a cung minung 27288827 chung ah minung 26776675, 98.12% nih mee peek a si i cu chung ah cun minung 24764124, 92.48% nih thohkhaan mee peek a si.Cu caah Announcement No.12/2008 nak in 2008 kum Maythla ni 26 ni in fehter a si tiah Commission Chairman U Aung Toe nih thanhca a rak chuahmi a si.\nKanmah kut chung te ah a rak um ko lio ah raltthat te in mi hmuhlo te in kuangnak ah rak thlaak ko ding kha kuangraang ah kan rak thlaak caah mah cu Phunghrampi cun a tu hi uk kan si ko. Ralkap kong kan chim lengmangmi zong hi kanmah nih uknak nawl, nawlngeihnak nawl kan rak peekmi hna a si ko.\nHramhram cun zei party hmanh nih an nawlngeihnak cu an chut kho hna in, an laa tthan kho ti lailo.ASINAIN A LAM TE CU A UM KO. Kan MP pawl an thiam a hau. J.P. Biak Tin Sang ( LL.B ). Credit: JP Biak Tin Sang/\nMAH CABIA CU UAR A UM TUK HRINGHRAN RAK CHAP CIO UH


Zohchunhtlak PA - A VEL IN KHAMH KAN SI\nZOHCHUNTLAK PA, JAIRUS\nBaibal Relnak: Luke 8:40-42,49-56\nCg.40-42, “Jesuh cu tili khattelei kam I a va kir tikah khan mibu nih khan an rak lawmh zeicahtiah amah cu an rak hngah ko. Khi tikah mipa pakhat a min Jairu a simi kha a ra; amah cu cuka hrawng pumhnak inn I hruaitu pakhat asi. Jesuh ke hramah cun a bawk I ka inn ah ra ko sawh, tiah a nawl, zeicahtiah a fanu pakhat te lawng a ngeihmi, kum hleihnih a simi kha a cat lengmang.\nCg.49-56, “Cu bia cu Jesuh nih a chim lioah khan pumhnak inn zohkhenhtu inn cun zualko pakhat a ra I, ‘Na fanu cu a thi cang, saya cu hnahnawh ti duh hlah,’ tiah a chimh. Cu bia cu Jesuh nih a theih I Jairu cu a thawh I, ‘Na thinphang hlah, zum ko law a dam ko lai,’ tiah a ti. Inn kha an va phak tikah Peter le Jeim le Johan le ngakchianu a nu le a pa dah ti lo cu amah he inn chung I luh ding kha a dang ahohmanh an onh hna lo. Khika I a ummi vialte nih ngakchia cu an ttah. Jesuh nih a thawh hna I, ‘Ttap hlah u, ngakchia hi a thi lo, aa hngilh I pei a si ko cu,’ tiah a ti hna. A thi ko ti kha an hngalh caah an nih a chuak. Sihmanhsehlawk Jesuh nih a kut khan a vun tlaih I, ‘Tho tuah, ka fanu,’ tiah a vun auh. A nunnak cu a hung kir tthan I hmakhatte ah a tho; cun Jesuh nih ei awk pe u tiah a ti hna. A nu le a pa cu an khuaruah a har ngaingai, sihmanhsehlaw hi kong cu ahohmanh chim hna hlah u, tiah Jesuh nih a thlauh hna.\nLuke 8 chungah hin a Fanu kong a ruat ngaingai mi pa kong kan hmuh. Amah cu Pathian Biakinn; pumhnak (Synagogue) uktu, Pathian biaknak ah a herhmi vialte tawlrel zohkhenh, tlangtlatu, Pumhnak kong tawlreltu, Biaknak phung zohkhenh tlamtlinhtu, tuchan ah kan hmuhmi hna, Pastor te bantuk in Pathian rian ah a nunnak le a caan a dih termi pa asi. Amah nihhin Pumhnak ah tuanvo ngeidingmi zong a thiah dihhna. Amahcu zapi nih theihmi le upatnak pek ngaimi pa asi. Cun amah nih hin Capernaum khua ah Jesuh nih Biakinn (Synagogus) ah bia a chim tizong hi a thei ve mi pa asi lawng siloin a mah cun Fa angeimi, PA zong a si. Afanu min cu kan thei lo nain Jairus fanu tiah tu amah minin a fanu hi auh le theih asi. Afanu tenih hin a pa cu an Pathian biaknak le cawlcanghnak ah an pawngkam mipi nun ah hiipkhawhnak nun a ngeimi a si le, bochanmi pa a si kha fiang tein a PA nun ah a hmuhkhawh. Kapkhat ah thinphang a si vemi cu chanthar mino bantuk in Pathian rianah vaa pektuk le, biakinn rian ah va buaituk hna hi channih a kaltak cang tiah a hmuh ve sual hngamaw tihi a si! Sihmanhsehlaw a PA nunnak ah Jairus fanu nih zeidah a hmuh ti kha kan van zoh lai.\n1. Jesuh Kawl ah a ning a zak lo mi PA in a hmuh.\nLuke 8:41 ah, “Khi tikah mipa pakhat a min Jairu a simi kha A RA…” tiah aa tial. Hinih a langhter mi cu Jairus hi Jesuh tonawk ah Nicodemas bantuk in Zaan I va kal zong siloin chunceu zapi hmuh tein Jesuh tonah a kalnak kha asi. A va kalnak hmunah khan mi tampi an rak um. Jesuh sin a kalnak cu a fanu a zawt caah asi. A fanu damlonak kha Jesuh sin ah chim awk ah a ra. Pa le caah fa le an zawt lio hmuh hi a har ngaingai mi asi. Jairus cu Jesuh umnak cunglei khan chungah cun thawngzong thanh hmasa (Appointment) loin a kai cawlh I Jesuh kehram ah a bawk cawlh.\nHi zawnah Jairus hi a mah PUMPAK (Kawlholh cun: Kottaing) bak Jesuh sinah a kal kha kan hmuh. A Nupi zong a thlah lo, a fa le dang zong a thlah hna lo, an sinum zong a thlah lo I AMAH PUMPAK hrimhrim in a Jesuh tonawk ah a kal.\nNihin kan pa le tah Ningzak lo tein Jesuh a kawl mi an si maw! Innchungkhar ah tah an Tlangbawi sinak ttuanvo kha an tlinh taktak maw! Nihin kan khrihfa nunzia, khrihfa zumhnak, le Khrihfa biakinn, ram le miphun an rawk ngaingai cang. Zeicahtiah nihin PA le tamdeuh cu Jesuh kawl lo in, zarhpi zing hmanh ah pumpululh chuih zohnak, lentelcelh phunphun zohnak le nuamhnak hmun kalnak, zudin saei nak, dawr thil cawknak, thil suk ti kholhnak le vawlei thil dangdang tuahnak ah caan hmangmi si a si cang.\nNupi le lawng kha biakinn ah kalter, kuat an si. Jairus bantuk in thawng hmanh thanh hmasa manh lo in Jesuh a kawlmi Nun cu Pa le lak ah a tlau ngaingai cang. Pawngkam le innchungkhar nih hmuh khawh dingin Jesuh kan kawlnak a um ti lo. Jesuh nak in vawlei nuamhnak kan kawl nak kha fale le chungkhar nih hmuhdeuh a si cang.\nPA le vialte nih Jesuh hi nitin nunnak ah KAWL sisehlaw zeibantuk thil dah a cang hnga I zeibantuk thlennak le I dannak dah fale nun, chungkhar nun le vawlei ahhin a cang hnga!\n2. Jairus cu an Innchung ah Jesuh ratpi ding kha a Ning a Zak lo.\nLuke 8:41 chungah Jairus nih Jesuh kehram ah bawk in Jesuh cu, AN INN RAT DING AH A SAWM, “Kan inn ah ra ko sawh,” tiah ati. Jesuh cu a van sawm i an Inn lei ah cun an kal. Mibu pi nih an zulh hna. (Kan nu mi zapi cu kan inn lei ah an ra cang hih tiah phone zong a auh men lai! A lautuk ah!)\nPathian nih kan nunnak ah, Jesuh kha chungkhar ah ra ding in a sawmmi PA a kan pe ve maw! Pa le nih kan innchungkhar ah RA dingin Jesuh kan sawmmaw! Fa le nih nunnak caah an herhmi ti le rawl kawlpiak le pek menmen lawng siloin Fale nih zungzal nunnak caah an herhmi hmun ah lam hruaitu, Fa lele innchungkhar kha cabuai cung ah tthu in thlacam pi tu PA le kan ngei hna maw! Pa le nih tah hi nun hi kan ngei maw!\nPA le hna kan innchungkhar le kan fale hi thlua a chuakmi siter kan duh hna maw? thlacamnak in innchungkhar kha hruai law Pathian nih an bawmh lai. Innchungkhar ah Baibal biathiang relpinak in Jesuh a sawmtu PA si a herh. Chungkhar pumhnak tuahpinak in Jesuh kha innchungkhar ah a sawmmi PA si a herh. Mah nih innchungkhar ah pumhnak tuahpinak ah siseh Biakinn panh in pumhnak hmun kalpinak ah siseh, chungkhar le fa le kha lam hruai siloin, Pumnak ah fale le Nupi le lawng kha hei kuat (Mah tel loin) men a hmangmi PA le siloding hi a biapi ngaingai.\nMatthai 9:18 ah “Jeudah milak mi bawi pakhat kha a ra I a hmaiah a khuk aa bil i….” tiah achim. Hi baibal caangnih hin Jairus zong a mah pumpak hrimhrim kha Jesuh sinah kal in a biaknak kha afianter.\nPA le hna kan fa le nih kan nunnak ah Pathian a upatmi kan sinak kha hmu hna seh. Anmah kha biakinn a kalpi tu nun, Baibal a relpi tu Nun, Thla a campi tu nun le Jesuh caah a nungmi Nun kha kan fale nih kan Nunnak ah an hmuh a hau. Kan nunnak ah hi Nunzia hi a langh ahau. Jairus nun ah a fanu nih a hmuh khawhmi nunzia asi.\nPathian nih Jesuh kha innah a sawmmi PAA a kan pe ve maw! Kan innchungkhar ah Jesuh ra ding in a sawmmi PAA kan si maw!\n3. Jairus cu a Fanu Nundamnak vialte kha Jesuh kut ah chanh dih ding ah a Ning a Zak lo.\nLuke 8:49-56; Jairus cu Jesuh sin a um cuahmah lio ah cun a Fanu thihnak zualko a ra I na fanu a thi cang tiah an rak chimh. A Fanu a thi cang ti thawng a theih tiang zong ah Jesuh (Pathian) kha zeirello in a um hlei lo I a kal tak hlei lo. A fanu nunnak cu Jesuh kut chung tu ahkhan a chanh thiamthaim rih. (Minung tampi cu, ka fa a thi cang ko mi cu tiah Jesuh kha zeirel lo in kan kaltak, kan ttin tak men lai.)\nA Fa le kha Jesuh sinah a Pe dih tu PA le kan herh ngaingai hna. Fa le kha an nunnak caah Pathian duhnak a kawlmi silak in lam a hruaitu Pa le si kan herh. Kan nunnak ah kan pa le nih an kan hruai I an kan hmuhsak nak hmunlei ah minung hi kal asi. Zeilam lei ahdah kan fa le kan hruai hna I kan panhpi hna. Kan fa le hi kan mah tinhpiak mi lam ah chiah siloin Pathian tinhpiak mi raithawinak lam cung ah ralttha tein kan chiahhna a herh. Abraham zong a fapa ngeihchunh te cu tinhpiak mi a ngeihpiak ve len ko lai nain, Pathian nih a hal tikah Bawipa tinhmi lam cung tu ah Ui lo tein a fapa nunnak cu a pek. Fa le hi Pathian tinhpiakmi lam cung ah a pe tu PA le si kan herh.\nPathian nih kan caah tinhmi a ngeih. Kum 12 a si cangmi Jairus fanu nunnak chung zong in Pathian nih tinhmi a ngeih. Caang 50 nak ah Jesuh nih Jairus cu, “Na thinphang hlah zum ko law a dam ko lai” tiah a ti. Jesuh fialmi hi zoh tikah, Phanghlah, zumh tu zum na fa cu a dam lai ti asi. Cuve bantuk in Jairus zong nih a Fanu sinning dihlak cu ralttha tein Jesuh kut chungah zumhnak he a chanh.\nKan nih tah Pathian nih, a Fa le nunnak kha Jesuh sinah a petu PA a kan pe ve maw!\n- PA le hna kan nunnak le kan nunning chung ah kan fa le nih Zeidah an HMUH?\n- Zeibantuk PA indah an kan hmuh?\n- Jesuh kawl kha a ning a zak lo mi PA asi tiah an kan hmu maw?\n- Jesuh kha innchungkhar ah ratpi ding in sawmding ah a ning zak lo mi PA in an kan hmu maw?\n- Anmah caah thla a cam mi le an nunnak kha Pathian sinah a pemi PA in an kan hmu maw?\nRome 1:16, “Thawngttha hi ka zah pi lo, zeicahtiah a zummi vialte hna caah Pathian khamhnak hmual asi, Judah mi hna caah a si hmasa I cun Jentail mi hna ca zongah a hung si.”\nPathian khamhnak thawngtthabia kha inchungkhar le Fa le sinah phuanding le nunpi dingah a zah pilo mi PA nunnak nih chungkhar, fale, ram le miphun a dam ter lawng siloin Vawlei ah Pathian pennak tluntertu asi.\nPathian a tihzahmi PA le vialte Pathian nih thluachuah in pe ko hna seh. Nan kan hmuhsakmi Pathian dawtnak ruangah upat kan in pek hna.\nArlen Payne nih a tialmi Pa le ni chungin van tharchuahmi asi.


CDF-Matupi Nih CNA Dah Ti Lo Cu Hriam Tlai Buu Dang Kan Cohlang Hna Loh An Ti – Thechinlandtoday\nCDF-Matupi Nih CNA Dah Ti Lo Cu Hriam Tlai Buu Dang Kan Cohlang Hna Loh An Ti\nadmin July 18, 2021 Leave a Comment on CDF-Matupi Nih CNA Dah Ti Lo Cu Hriam Tlai Buu Dang Kan Cohlang Hna Loh An Ti\nCDF-Matupi cu July 16 ah an thar in an dirh than i Matupi Peng chung ah CDF-Matupi le CNF/A dah ti lo hriamtlai dang cawlcangh kan cohlang lo tiah cathanh an chuah.\nRelchap;KNLA le BGF I Kahnak Ah BGF Hliammi An Um Baan peng, TakawngBu khua le Kungtankyi khua pawng ah July 17 zaan ah KNLA le rallokap cu an i kap tiah Tatung pengkomh i thawngthanh tu nih thawngthanhnak in theih a si.\nHakha Ah Tulio Zawtnak In A Zaw Mi Cu Bawipa Thawnhin A Zat Ceu AN Dam →\n← Chin Mi Nih Kan I Bochan Mi Rev. Lian Ci Nih A Kan Liam Tak


Boxing Ring Chung Ah Evander Holyfield Kan Hmuh Tthan Lai. – Chintanbo\nApril 14, 2021 admin THEIHTLEI 0\nBoxing Legend Kum 58 a si cang mi,Evander Holyfield cu, a rak i timh cia bangin,Boxing ring chung ah a rak lang tthan cang lai tiah theih asi.June ni 5 ah exibition about ah Kevin MCBride he an ni phomh cang lai ti si.\nKevin MC Brired hi kum 2005 lio ah khan Iron Mike Tyson Knockout tu kha asi i,Mike Ty Son a Kuockout tu a hnu bik zawng asi fawn. .A tu i an ni phomh nak hmun hi, Teofimo Lopez vs George Kambosos undercard ah a si lai i, Miami ah Triller fight Clup buaipi asi lai tiah theih asi.\nKum leiah an ni thlau pah nawn i, Evander Holy field hi kum 58 si cang i, Mc Bride hi kum 47 a si ve. Holyfield hi, a tu rih ah cuyn, kum 58 si cang hmanh sehlaw, a tthawngtuk rih ti si. Exibition bout sihmanhsehlaw, Boxer pa hnih hna nih hin, round 8 tiang an ni phomh lai ti si. sinain round khat chung cu a rau lai lo i,minute 2 long si lai tiah theih an si.A nuam tuk lai caah rak zoh ve dingin kan nin sawm hna ti si.\nCredit : World sport\nVawlei Cung Mithiam (Expert) Hna Nih Cun,Civil War Nak In Ttih Nung Deuh Mi A Chuak Kho Tiah An Chim Cang.


Ralkap Thutdan 25% An I Tthumh Lo Ahcun 261 Remh Lo Ding Salai Lairamthang – Chin World News Evening\nSeptember 20, 2019 Salai Van Hmuhning\nMipi nih thim lomi, ralkap nih Vice presidet pakhat siseh, Amyotha huttaw le Pyithu hlttaw ah thutdan 25% an ilaak cia cang. State le region hluttaw kip ah 25% an i laak chap rih. Mah vialte an i laak ciami hmanh an luan tuk cang. Cu lawng hmanh a si rih lo, Ministry of Defene, Ministry of Home Affair le Ministry of Border Affair timi a biapi bikmi vuanci pathum zongah an i hui dih. Cuaah ralkap nih hluttaw chungah 25% an i laak ciami thutdan 25% an tthumh duh lo ahcun pohmah 261 hi remh ding a si lo. Ralkap le USDP nih pohmah 261 remh ding tiah an chim lengmangmi hi democracy le federal a duh caah a si naisai lo. Ramkulh le ramthen ah vuancichuk tuan khawh an duh caah a si. Zeicatiah mipi nih thim lomi ralkap pawl vuancichuk tuan khawhnak le USDP pawl vuncichuk tuan khawhnak lam sawsawh an kawlmi a si. Democracy timi cu mipi thimmi nih uknak phung a si. Miipi thim lomi nih ukmi phung paohpoah cu democracy a si lo caah a doh in doh ding a si. Credit: Salai Lairamthang


Remdaih Ton Biaruahnak A Kai Ding ALP - News and Media\nSAC ralkap nih remdaih ton biaruah sawmnak ah a kai ding Arakan Liberation Party(ALP) cu Rakhine ramkulh chung um mino bu 24 nih an cohlan lonak kong nizan May 15 ah cathanh an chuah. Rakhine rammi hna ca ah a dang timtuahnak lam a um cang ko bu ah mizapi aiawh loin remdaih tonbiaruahnak an kai ahcun mizapi inn-lo, humhimnak ca ah a fekmi biakamnak a si lo i, zumh zong a um lo caah kan cohlan lonak a si,” tiah Rakhine Student`s Union in chimnak nawlngeitu Kyaw Naing nih a chim.\nALP nih remdaih tonbiaruahnak ah kan kai lai an ti ko nain Rakhine rammi nih an cohlan lo ahcun pakpalawng a si ko. Rakhine ram mizapi ca ah kan tuaktan mi lam a um cang ko. Mizapi nih an cohlanmi bu lawng he remdaih ton biaruahnak kan tuah lai,” tiah a chimchap. Ton biaruahnak ah a kai ding ALP a cohlang lotu hi Rakhine Student`s Union telh in mino bu 24 an si.\nAA ralkap le ni chuahlei ṭangṭi phu 3 nih cun hi remdaih ton biaruahnak hi ṭha tein kan ngiat rih lai, tiah an chim. Tlangcung hriamtlai NCA minthu mi phu chung in phu 7 cu ton biaruahnak ah an kai lai i, NCA minthu lomi chung in phu 3 an kai ve lai, tiah theih a si. Credit – TCP


Benjamin Sum te chung konglam cu tling khitkhet tein langhter asi cang +Video – Salai Kawltu\nBenjamin Sum te chung konglam cu tling khitkhet tein langhter asi cang +Video\nNote: Benjamin Sum Family Konglam Video cu a tanglei bik ah a um lai.\nBenjamin Sum Family Konglam Video cu ka hin a um lai. Credit: Chinland Rose\n← Wow! Esther Dawt Chin Sung uartu(Fans) an tam khawh tuk ning. Zoh nuam kho taktak +Video\nBenjamin Sum cu nungak pawl nih an zuan hnawh bak cang ko hih +Video →


Kan Lainu Cu A Uar Um Tuk E! Thazaang Pe Cio U Si! – Chin 11 News\nKan Lainu Cu A Uar Um Tuk E! Thazaang Pe Cio U Si!\nPosted By: victor victor August 1, 2020


Hannah Khemoh music download - Beatport\nSean McCabe, Hannah Khemoh, Taliwa, Crackazat, Joey Négrō, Atjazz\nSean McCabe - Reach Out Feat. Hannah Khemoh (Atjazz Remix)\nSean McCabe, Hannah Khemoh, Atjazz\nReach Out feat. Hannah Khemoh Atjazz Remix - Joey Negro Edit Joey Négrō, Atjazz, Sean McCabe, Hannah Khemoh Z Records\nReach Out Feat. Hannah Khemoh Atjazz Remix Instrumental Atjazz, Sean McCabe, Hannah Khemoh Z Records\nReach Out Feat. Hannah Khemoh Extended Mix Sean McCabe, Hannah Khemoh Z Records\nReach Out Feat. Hannah Khemoh Sean's Paradise Edit Sean McCabe, Hannah Khemoh Z Records\nReach Out Feat. Hannah Khemoh Atjazz Remix Atjazz, Sean McCabe, Hannah Khemoh Z Records\nReach Out Feat. Hannah Khemoh Extended 12" Mix Sean McCabe, Hannah Khemoh Z Records\nAin't Got Time Original Mix Hannah Khemoh, Dj Able TR Records\nAin't Got Time Kekkotronics Remix Kekkotronics, Hannah Khemoh, Dj Able TR Records


India Nih Tukum Chung lawng Leidang Ah Rokects Athlahmi Le Ramkip Nih An Thlahmi A Fianh! – Daily Post TV\nIndia nih vawleidang ( orbits)ah minung nih icit chihmi satellites ( rokect vanlawng) 28 cu tukum chung ah orbits -3 ah kan thlah khawh hna tiah an fianh.\nISRO(Indian Space Research Organization ) nih an chimmi ahcun rukum ah, USA nih satellites-24 hi orbits dang ah a tlah ve hna, Lithuania ram nih satellites -2, Spain ram nih -1 , Switzerland nih satellite-1 hi thlah an ni tim cuahmah ve.\nISRO chairman, K. Sivan nih a chimmi ahcun satellites pawl hi southeastern India – Andrea Pradesh State in kan thlah hna tiah a chim. Sivan nih a chimmi ahcun tukum chung ah 30 hrawng hi orbits mission ah thlah khawh kan ni zuam rih lai.\nPrime Minister Narendra Modi zong nih Indian scientists pawl cawlcanhnak ah lawmhnak bia in thazaan a pek hna. ISRO nih an fianhmi ah cozah neihmi Hindustan Aeronautics Ltd le Mumbai-based conglomerate Larsen & Toubro nih rokect sersiamnak a tuahtu company cu an si.\nIndia nihhin orbits ( leidang) kal nak ahhin 100 billion rupees ( $1.4 billion) lawng hi 2022 tiang ah dih ding in kan itimhmi cu asi , leidang kalnak ah tampi dih kha kan nitimh duhmi asi lo. China le US bantuk in tam dihlo in kal kan ni tim.\nAliamcia 2014 lio ah MARS mission kalnak ah India nih $74 million lawng kan rak hmang ii, cu lio ahkhan US cu MARS kalnak ah $671 millions an rak dih.\nPaletwah Myoh Nih An Mah “Khumi” Tein Uknak Nawl An Hal Hna!


New York Democrats Governor Guomo cu a zung rian tuantu Lindsay Boylan nih tlaih hrem a rak zalhnak le a tuaitamnak kong a twitter ah a phuan. – Hakha Cherry\nNew York Democrats Governor Guomo cu a zung rian tuantu Lindsay Boylan nih tlaih hrem a rak zalhnak le a tuaitamnak kong a twitter ah a phuan.\nMah bantuk thswngpang cu CNN, New Yourk Times le Washington Post tepawl nih cun an thuh piak i an chim duh lo ti si Guomou a naupa Christ Guomo cu CNN ah riantuanmi a si ve.Credit-Salai Lairamthang\nThawngphang relchap:Coza le media cu Mipi kan caah abiapi tuk mi nan si caah palh cu palh phun nain palh sual lo ding in nan i zuam a herh. Upadi ning tein nan tuah lomi pawl kan i chimmi hna hi kan i dawt hna caah a si. Nan palhmi ruang ah upadi ning in tazacuai khawh nan si. Ralring ngai in rian kan ttuan piak hram u kan i bochan hna.\nZei thei huaha loin ka messager chung in nan rak zai lengmi nak in cun kan fimthiamnak a tling deuh rih lo hi ta tiin nan CEO pawl kha Media training kan tuah piak u tiah va nawl hna law nan caah a tthathnem deuh lai. Media ttuan hi website in phaisaa kawlnak meng meng in ruah in mi tampi nih rel hna seh ti phun in heh tiah media ethic he a kalhmi ca hna tial tuk lo ah a ttha. Ziah ti ah cun na caah harnak petu a si kho.Credit-Salai Dokhar\nTuluk cozah nih US he ituk sual ah tiin ralrin ah nuclear bom le hypersonic Missile rianrang in a chuah chin lengmang ti a si.


Paletwa kan miphun hawi hna Tikir an phaknak tuanbia tawi: – Chin World News Evening\nPaletwa kan miphun hawi hna Tikir an phaknak tuanbia tawi:\nNovember 17, 2019 Salai Van Theihtlei\nPaletwa kan miphun hawi hna Tikir an phaknak tuanbia tawi: Khuazaa um Chin/Lai miphun hawi hna nan sinah Paletwa ramkulh i a um mi kan miphun hawi hna Thangtlang peng Tikir khua an phaknak kong he pehtlai in theihduh le hngalhduh mi tete kan um hna caah a tanglei bantuk in an sining tlawmte ka van langhter.\nPaletwa ram cu nantheih bantuk in AA hriamtlai le kan Cozah baitak tein an ni dohnak hmun a si I harsatnak tampi antong hna. A tu i kan Unau hna anton ning cu hitihin a si. 1. An rak umnak khua taktak cu Paletwa Myone Pitaung khua a si i Inn 57 khua ansaknak hmun a si. 2. Pitaung khua cu AA nih a chuhhna I anmah AA Sakhan ah anhman. 3. Pitaung khua in Miza khua ah an ni tthial hna. Cuticun hmunkip kaakip ah an ni tthek hna.\nCuticun harsatnak phunkip antong hna. Ralzam dirhmun in an um tik ah ralzam mi hna bawmhnak tete cu nantheih bantuk in antuah pah ko nain min cazin lawng an kan lak I kan nih Chin/Laimi cu an kanpe lem lo. A phungmen tete in kanco can a um. Cucaah kan upate nih khua an khang I hiti hin cu a si kho tilo, kan chuah semnak kan Laitlang ah kan kir ko cang lai, cucaah minung pahnih kan nithim lai I kan Pupa kan nupa hna umnak kan Laitlang ah kal in hmunhma zoh ding in timhtuahnak kanngei ti a si.\nCu I kan Chin/lairam I a kal dingah minung Pahnih anthim hna. Pu Lal Cawnh. Kum 43. A phun Zathang le Pu Sa Mai. Kum 42. Phun Hlawnching hihna hi kan Latlang anphan. Hakha anphak in Pyine Sipin bawi hna nih khah Hakha ah Innhmun kan inpek hna lai I hika ah khua nansa lai anti hna. Anti mi hna cu kannih cu Cozah rianttuan in paw aicawm mi kan si lo, lothlo mi kansi caah kan um kho lai lo, Thantlang ah kanlan lai anti I Thantlang lei ah anthlah hna.\nThantlang anphak ah Myone Sipin zong nih Hakha I anti hna bantuk tein khah Thantlang ah Innhmun kan in pek hna lai I khua nansa lai anti hna nain anduh hlei lo khuate lei ah kanlen ko rih lai Lothlawhnak hmun a um nak ah kal kanduh anti tik ah Thantlan Myone Bawi pawl nih sicun Tikir ah vakal tuah u anti hna I Myone Bawi hna nih Tikir Pastor an pehtleih tik ah thil sining anchimh I Hriangkhan tiag kan van thlah hna lai I nanmah nih Hriangkhan tiang rak dong ve hna u tiah anti hna.\nCuticun 20 September 2019 ah Thangtlang peng Tikir khua anphan I khua nupa hna sinah an sining anchimh hna tik ah a thaizing 21 September 2019 ah Tikir khua sining le hmunhma le khuaram kong anchimh anvah pi hna tikah Hika Tikir khua hi Pathian nih an kan pekmi hmun cu a si. Cucaah kan sining cu hihi a si. Kan umnak ah harsatnak phunkip kantong cang i umnak khurding in kanra i kan semnak kan Lairam kan van phan cangi Tikir khua cu kanmah khua a si ve cang. A mah belte kannih cu ral ruang ah a zaam mi kan si I ngeih mi kanngei lo kan ngeih mi hnihkhat hmanh kaltak le lakpiak dinh kan si. Nanmah nih Innka nan kan onh a si ahcun kan mipum lawngin kan rakphan lai i kankal umnak kong zongah nupa le pi le pu pei nansi cu nanmah kan in bochan ko hna ti a si.\nCuticun Tikir khua nu le pa hna nih anceih tik ah kan pupa phungthluk ah milut dawnhlah zullut dawn ti a si bantuk in hitluk in harsatnak a tong mi hna kan miphun hawi hna cungah kansi khawh lo lengtiang in kan ni zuam le kan ni timh a hau ko Pathian nih tikir caah thluachuah an kanpek mi zong a si ko lai tiah anti i Lunglawm tein kan in cohlan ko hna tiah bia anleh hna.\nCuticun US a um mi kan U Sang Hmung te chungkhar hna nih kan Unau hna kankhau te an van phanh cu Pathian sin lunglawmh thlathlohnak te raktuah piak hna u a ti i Vokthau sumnga 5 in 25 September 2019 ah khua nupa hna nih antuahpiak hna. Cun kal umnak te zong Phaisa Singhnih an rawnh hna i 26 September 2019 ah thantlang lei an ankal tthan.\nHakha anphak in Pyine Sipin bawi, U Soe Thet (Paleltwa mi) an rak ton. An harsatnak le tthialkam/pem an duhnak kong an vung chimhruah tik ah, Sipin bawi nih, an peng le an khua in minung mah vial nih chuah taak lai a sianh hna lo ruangah, “Nan I tthial lai lo, nan umnak te ah vung um ko u” Miza khua cu a raoh hlanah Myo kan van pek lai tiah a ti hna. An kirnak ding lamcaw ah phaisa tinghnih a rak pek ve hna.\nCuticun Paletwa lei anphan hnu ah khua nupa hna he pehtleihnak an ngei peng hna I tthialkam dingin timhtuahnak cu an rak ngei peng caah a hnu ah Pyine lei in an konglam le an tthutdirnak dingah, hlathlai le zohfel zong an van ngei ve. Chin Ramkulh Cozah bawmhnak in Hakha in 8 September 2019 in Mawtaw 5 in an va lak hna I 15 November 2019 Sml. 14:30 ah Tikir khua dam le tluang tein an phan kho. Minung 100 an si I Inn dawng in 21 an si hna. Anphaknak lamtluan vial te chungah kan miphun hawi hna nih Eidin in siseh anherh ning in a zohkanh tu hna nan dihlak chung zongah lawmhnak chim kan van duh ko.\nAn sining tawite: Kan miphun a si mi hna hi 1558 hrawngah kan Laitlang in Paletwa ram lei ah an ni tthek hna. Thantlang peng Lungzarh khua in Hriphi khua in khitikhin kan van len tiah a chim. An phun zong kanmah lei phun tete an si hna. Tc 1. Zathang. 2. Hlawn Ceu, 3. Clawnching biabantuk ansi hna. Biaknak zongah Khrihfa an si dih. 1. Mirang nih KUK KI an kan ti. 2. Bangladesh nih BAWM a kan ti. 3. Kuami pawl nih LAI ZO an kan ti. BAWM ti cu an duh bak lo LAI MI kan c ko an ti.\nThlacam bawmh kanherh ko. Cucaah Ralzam dirhmun bak in minung hizat 100 leng an van phak tikah lungre a thei ngaingai ko. Ralzam dirhmun in Ramthumnak a phan cangmh hna nih cun an sining hi tampi kan ni fiang ko cang lai. Kukhat kumhnih tiang khi biatak chuah in zohkhanh le kilven cu an hau ko lai caah khuazaa um kan chin/Laimi hna nih nan thlacamnak in kan philh hlah ulaw kanthei ve peng ko u tizong nawl le theihter kan van in duh ko hna. Credit: Roland Thang Khiteng facebook\nNihin Hi Benjamin Sum A Nu Lal Din Par Chuah Ni (Birthday) Si, Benjamin Sum Nih Zeibia Dah Chim?


Kum (9) Chin Ngakchia Nu Tlaihrem a Tonnak Nehnang Kan Hmu Lo Tiah Sibawi Nih a Chim – THE CHIN JOURNAL\nKum (9) Chin Ngakchia Nu Tlaihrem a Tonnak Nehnang Kan Hmu Lo Tiah Sibawi Nih a Chim\nJuly 24, 2019 July 24, 2019 | The Chin Journal | Hakha, Chin State\nChin ramkulh, Tonzaang peng ah lam riantuan in a ummi Bo Win kum (27) timi pa nih a tlaihrem an timi taang-3 kai lio kum (9) Chin ngakchia chiatha tlaihrem a tonnak nehnang kan hmu lo, tiah Dr. Thang Shin Khai nih a chim.\nJuly 22 ah khan Bo Win nih Tongzang peng khuate i aa thumh chungnak inntek hna an fanute cu a tlaihrem tiah an ti i, Kalay lei a zaamnak lampi ah palik nih an tlaih.\nTongzang sizungpi ah ngakchia nute cu checknak an tuah hnu ah Dr. Thang Shin Khai nih tlaihrem a tonnak nehnang kan hmu lo tiah a chim hi a si.\n“Kan check i kan hmuhning ah a chiatha tlaihremnak nehnang a um lo. Cun, a takpum ah lenglei hma a putmi zong a um lo. Cu lawng si loin ngakchia nute chiatha ah pa-baw zong a kan hmu lo. Atu hi ngakchia nu i nu-tihaang kan check lio a si,” tiah a chim.\nTonzaang sakhaanhmu Soe Win nih, “Palik sakhan kan hren ko. Ka tlaihrem tiah aa vuankhan zong a si lo. A ka tlaihrem lo tiah zong a ti lo. Mah thil a can ni ah hin Bo Win hi a hawile he nuamhnak ah zu a ding i a rii tiin amah pumpak nih cun a chim,” tiah a langhter ve.\nBo Win cu kumtlinglo tlaihremnak pohma 376 in case on a si i, Tonzaang palik zung ah an hren chung, tiah theih a si.


Hakha Khua Kauhchap Ding Ekah 100 Chung Ummi Pawl Kong Cozah Phu Nih Biachahnak A Tuah Cang\nSalai Ngun San Aung| 2017 October 3| Hakha ah sangthar kauhchap ding ekah 100 chungah inn sami 32 le vawlei hmun ka ngei a timi 34 kong cu Chin ramkulh Cozah phu nih Khuapi sersiamnak Committee ruahnak chuahpimi zoh chunh in biachahnak an tuah cang tiah kan theih.\nChin Ramkulh Cozah phu (Cabinet) Meeting 24/17 biachahnak no. (6) ning in Chin ramkulh Cozah phu nih tubantuk biachahnak an tuah hi asi.\nCu biachahnak ah cun,\n(1) Ekah 100 chungah a ummi 32 hi sipin upadi ning in tazacuai si hna sehlaw biaceihnak zung nih bia achah ning in pehzulh si te seh.\n(2) Khuapi sersiamnak Committee nih zulhding a timi phungphai fel tein zul hna seh.\n(3) Kan pupa ram a si tiin vawlei hmun a zuarmi minung 4 hi cu hmunthar kan samh tik zongah rulhmi (compensation) vawlei hmun pek si hna hlah seh.\n(4) Dumhau caah a tuan liomi inn 10 hna cu an cinthlak mi vawlei hmun tibantuk kha tuanvo ngei nih zoh le cekhlatnak tuah si rih sehlaw a herhning in an kong ceih than si te seh.\n(5) Phungsan-1 aa tlaihmi inn 19 hi cu an duh i an sok than a si ahcun ruah piak an tlak le tlak lo zohthan le ceihpiak si hna sehlaw pek an tlak ti a si ahcun sangthar samhnak ahhin papek in inn hmun pek si hna seh.\n(6) Pungsan-7 aa tlaihmi pakhat hi cu lam kan cawhnak nih a inn hmun a hnorsuan ding sile ruahpiak than sisehlaw a hnor suan lo ahcun a vawlei hmun cu amah ta a si.\nHi vial hi Sangthar samh ding ekah 100 chung ummi le vawlei hmun ngei kongah Cozah nih biachahnak an tuahmi a si. Hi kong he pehtlai in Sipin Minister Salai Isaac Khen nih Hakha sersiamnak Committee meeting ah hitihin a chim.\n“Inn 32 hi tazacuai an si lai kan ti tikah an inn hi theh hrimhrim a si lai tinak asi lo bantuk in tazacuai hnu ah cun theh an luat lai tinak zong asi hlei lo. Biaceih zung nih upadi he aa tlak ning tein bia a chah te ko lai. Hi hna hi khuate in a ra mi zong an si, kanmah Laimi te an si. Upadi ning tein anmah zong nih biaceihnak zungah khuhlehnak tuahnak kan onh hna lai.”\nCun sangthar samhnak chung ah inn hmun tahnak le lam cawhnak ding rian lei tuanvo latu committee zong an ser colh. 2017 October 3 ah tuahmi 16/17 Hakha Khuapi Sersiamnak Committee meeting biachahnak ning in Oo Eing I nih cu committee cu an hruai lai i uknak zung, Khuanu khuapa chairman, Dawrthar le Khuathar in khuanu khuapa pakhat ve ve le khuabawi pahnih, simanking, lam lei zung le vawlei tahnak zung in minung pakhat cio an itel lai. Cu hna nih cun hmaizarh Cawn Nikhat in rian an domh colh lai i zarhhnih chungah an tuanmi le hmuhchuah mi cu Ramkulh Cozah phu sinah ca an tial than lai tiah theih asi. +++